open-index/open-wikipedia-markdown huggingface dataset:
ଡିସୋସିଏଟିଭ ଆଇଡେଣ୍ଟିଟି ଡିଜଅର୍ଡର

**ଡିସୋସିଏଟିଭ ଆଇଡେଣ୍ଟିଟି ଡିଜଅର୍ଡର** (ଇଂରାଜୀ ଭାଷାରେ **dissociative identity disorder** ବା **DID**, ପୂର୍ବ ନାମ ମଲ୍ଟିପ୍ଲ ପର୍ସୋନାଲିଟି ଡିଜଅର୍ଡ଼ର/ **multiple personality disorder**), ଏକ ମାନସିକ ବେମାରୀ (mental disorder) ଯେଉଁଥିରେ ଦୁଇଟି ସ୍ୱତନ୍ତ୍ର ବ୍ୟକ୍ତିତ୍ୱ (personality states) ପ୍ରକାଶ ପାଏ । ଏହି ଦ୍ୱୈତ ବ୍ୟକ୍ତିତ୍ୱ ପର୍ଯ୍ୟାୟକ୍ରମେ ଦେଖାଦିଏ; 
ଏହା ସ‌ହିତ ପୋଷ୍ଟ ଟ୍ରମାଟିକ ସ୍ଟ୍ରେସ ଡିଜଅର୍ଡ଼ର (post traumatic stress disorder), ବର୍ଡ଼ରଲାଇନ ପର୍ସୋନାଲିଟି ଡିଜଅର୍ଡ଼ର (borderline personality disorder), ପ୍ରମୁଖ ଅବସାଦ ବେମାରୀ depression, ସବସ୍ଟାନ୍ସ ମିସୟୁଜ ଡିଜଅର୍ଡ଼ର substance misuse disorder, ଆତ୍ମଘାତୀ (self-harm) ବା  ଉଦ୍‌ବେଗ ଆଦି ବେମାରୀ ସଂଯୁକ୍ତ ହୋଇଥାଇପାରେ । 
ପ୍ରାୟ ୯୦% ରୋଗୀଙ୍କ କ୍ଷେତ୍ରରେ ବାଳ ଶୋଷଣ (abuse in childhood) ଯୋଗୁ ଓ ଅନ୍ୟମାନଙ୍କର ଯୁଦ୍ଧ ଅନୁଭବ ବା ସ୍ୱାସ୍ଥ୍ୟ କାରଣରୁ ହୁଏ । ରୋଗ ନିର୍ଣ୍ଣୟ କରିବା ପୂର୍ବରୁ ସମାନ ଧରଣର ଲକ୍ଷଣ ପ୍ରକାଶ କରୁଥିବା ରୋଗ ଯେପରିକି ମାଦକ ଦ୍ରବ୍ୟ ସେବନ substance abuse, ଅପସ୍ମାର ବାତ (seizure), ଧାର୍ମିକ ଅଭ୍ୟାସ (religious practice) ଓ କଳ୍ପନାଶୀଳ (imaginative) ଖେଳ ଇତ୍ୟାଦି ବିଷୟ ଚିନ୍ତାକରିବେ । ଜନସଂଖ୍ୟାର ପ୍ରାୟ ୨% ଲୋକ ଏ ରୋଗର ଶିକାର ହୁଅନ୍ତି ଓ ଡାକ୍ତରଖାନାରେ ଆଡମିଶନ ହେଉଥିବା ମାନସିକ ରୋଗୀଙ୍କର ପ୍ରାୟ ୩% ଏହି ରୋଗୀ ଥାଆନ୍ତି (Europe and North America) । ପୁରୁଷଙ୍କ ଅପେକ୍ଷା ୬ ଗୁଣ ଅଧିକ ମହିଳାମାନେ ଆକ୍ରାନ୍ତ ହୋଇଥାଆନ୍ତି । ଉନ୍ନତ ଚିହ୍ନଟ ଯୋଗୁ ଅଥବା ମିଡିଆ ଯୋଗୁ ଏହାର ସଂଖ୍ୟା ବଢ଼ିବା ଭଳି ଜଣାଯାଉଛି, ସେ ପ୍ରଶ୍ନ ଅସମାହିତ ରହୁଛି । ଅଧିକାଂଶ ରୋଗୀ ଅଳ୍ପ କେତେକ ଚିକିତ୍ସକଦ୍ୱାରା ଚିହ୍ନଟ ହେଉଥିବାରୁ ଏହା ଥେରାପିଦ୍ୱାରା ହୋଇପାରେ ବୋଲି ସନ୍ଦେହ ଆସୁଛି । ଉପସ୍ଥାପିତ ଲକ୍ଷଣରେ ମଧ୍ୟ ବ‌ହୁତ ଫରଖ ଆସୁଥିବା ଜଣାଯାଏ ଯାହା ମିଡିଆର ଉପସ୍ଥାପନ ଯୋଗୁ ହୋଇପାରେ । 

## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଆନ୍ତର୍ଜାତୀୟ ଦାରିଦ୍ର‍୍ୟ ଉନ୍ମୁଳନ ଦିବସ

**ଆନ୍ତର୍ଜାତୀୟ ଦାରିଦ୍ର‍୍ୟ ନିରାକରଣ ଦିବସ** (English:The International Day for the Eradication of Poverty) ହେଉଛି ଆନ୍ତର୍ଜାତିକ ସ୍ତରରେ ପାଳିତ ହେଉଥିବା ଏକ ଦିବସ ଯାହା କି ପ୍ରତିବର୍ଷ ଅକ୍ଟୋବର ୧୭ ତାରିଖ ଦିନ ପାଳିତ ହୁଏ । ସମାଜରେ ଯେଉଁମାନେ ଅତ୍ୟନ୍ତ ଅବହେଳିତ ସେମାନଙ୍କ ମୌଳିକ ଆବଶ୍ୟକତା ସମ୍ପର୍କରେ ସରକାରଙ୍କ ଦୃଷ୍ଟି ଆକର୍ଷଣ କରିବା ଏହାର ମୁଖ୍ୟ ଲକ୍ଷ୍ୟ ।

## ଇତିହାସ 
ଏହା ପ୍ରଥମ ଥର ପାଇଁ ପ୍ୟାରିସରେ ୧୯୮୭ ମସିହାରେ ପାଳିତ ହୋଇଥିଲା ଯେଉଁଥିରେ Trocadéroସ୍ଥିତ Human Rights and Liberties Plazaରେ ଏକ ଲକ୍ଷ ଲୋକ ଏକତ୍ର ହୋଇ ଦାରିଦ୍ର‍୍ୟରେ ସଢୁଥିବା ଲୋକଙ୍କ ପାଇଁ ସମ୍ମାନ ଜଣାଇଥିଲେ । ଏହି ଅବସରରେ ଫାଦର ଜୋସେଫ ରେସିଙ୍କି, ଯିଏକି International Movement ATD Fourth Worldର ପ୍ରତିଷ୍ଠାତା, ଏକ ସ୍ମାରକର ଅନାବରଣ କରିଥିଲେ ।   Wresinskiଙ୍କ ମୃତ୍ୟୁର ଚାରିବର୍ଷ ପରେ ଅର୍ଥାତ ୧୯୯୨ ମସିହାରେ ମିଳିତ ଜାତିସଂଘ ଆନୁଷ୍ଠାନିକ ଭାବେ ଏହି ଦିନଟିକୁ "ଆନ୍ତର୍ଜାତୀୟ ଦାରିଦ୍ର‍୍ୟ ନିରାକରଣ ଦିବସ" ଭାବେ ପାଳିବାକୁ ନିଷ୍ପତ୍ତି ଗ୍ରହଣ କଲେ ।

ପ୍ୟାରିସର ଏହି ସ୍ମାରକରେ ଖୋଦିତ ଥିବା ଲେଖା ହେଉଛି ଏହିଭଳି:

:    "Wherever men and women are condemned to live in extreme poverty, human rights are violated. To come together to ensure that these rights be respected is our solemn duty".
    — Joseph Wresinski

## ଉଦ୍ଦେଶ୍ୟ 
ଜଣେ ମାନବାଧିକାର କର୍ମୀ ଭାବେ କାର୍ଯ୍ୟ କରିବା ଅବସରରେ ରେନସିଙ୍କି ଅନୁବବ କଲେ ଯେ ଅନେକ ସମୟରେ ସରକାର ଦେଶର ଗରୀବ ଶ୍ରେଣୀର ଲୋକଙ୍କ ମୌଳିକ ଆବଶ୍ୟକତା ପୂରଣ କରି ତାଙ୍କ ଦୁଃଖ ଦୂର କରିବାରେ କୌଣସି ପ୍ରକାର ଆଗ୍ରହ ଦେଖାଇ ନଥାନ୍ତି । ଫଳସ୍ୱରୂପ ସମାଜର ତଲ ସ୍ତରର ଲୋକେ ନିଜକୁ ଅବହେଳିତ ଏବଂ ନିଷ୍ପେସିତ ମନେ କରି ଏକ ନିରାଦର ଏବଂ ଲଜ୍ଜିତ ଜୀବନ ଯାପନ କରିବାକୁ ବାଧ୍ୟ ହୋଇଥାନ୍ତି । ଅତଏବ ଏହି ଦିବସରେ ସେହି ଲୋକଙ୍କର ଆଅକୁଳ ଆବେଦନ ସରକାର ତଥା ଜନ ସାଧାରଣଙ୍କ ପାଖରେ ପହଞ୍ଚାଇବା ହେବ ଏହି ଦିବସ ପାଲନର ମୁଖ୍ୟ ଲକ୍ଷ୍ୟ । ଗରିବଙ୍କ ମଧ୍ୟରେ ୟେଉଁମାନେ ଅତ୍ୟନ୍ତ ଗରୀବ, ସେମାନଙ୍କର ଭାଗୀଦାରୀ ଫଳରେ ହିଁ ଏହା ସମ୍ଭବ ହୋଇପାରିବ ।

## ଆଧାର 
## ବାହାର ଆଧାର 
*:en:Joseph Wresinski
*:en:Poverty reduction

ଶ୍ରେଣୀ:ଅକ୍ଟୋବର ମାସର ପାଳିତ ଦିବସ
ଉପେନ୍ଦ୍ର କୁମାର

**ଉପେନ୍ଦ୍ର କୁମାର** ଜଣେ ଭାରତୀୟ ସଙ୍ଗୀତ ନିର୍ଦ୍ଦେଶକ ଥିଲେ । ସେ ଓଡ଼ିଆ ଓ ବିଭିନ୍ନ ଦକ୍ଷିଣ ଭାରତୀୟ ଭାଷାର ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା କରିଥିଲେ । ସେ ୧୯୪୧ ମସିହାରେ ଓଡ଼ିଶାର ଗଞ୍ଜାମ ଜିଲ୍ଲାସ୍ଥିତ ଦିଗପହଣ୍ଡିରେ ଜନ୍ମଗ୍ରହଣ କରିଥିଲେ । ତାଙ୍କର ନିର୍ଦ୍ଦେଶିତ ଗୀତ ମଧ୍ୟରୁ "ଯାହା ମୁଁ ଖୋଜିଛି, ତାହା ମୁଁ ପାଇଛି", "ଇନ୍ଦ୍ରଧରୁର ସପ୍ତ ରଙ୍ଗ", "ପୀରତି ତୋର ଦୁରୁ ଜୁହାର", "ସପନର ପଥେ ପଥେ", "ସମୀର ସୁରେ", "ସ୍ୱର୍ଗାଦପୀ ଗରିୟସୀ" ଆଦି ଅନ୍ୟତମ ।

## ଓଡ଼ିଆ ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା 
* ମାଣିକ
* କବି ସମ୍ରାଟ ଉପେନ୍ଦ୍ର ଭଞ୍ଜ
* ସମର୍ପଣ
* ପିପାସା
* କୁଳଚନ୍ଦ୍ରମା
* ଏ ନୁହେଁ କାହାଣୀ
* ମନ ଆକାଶ
* ଧରିତ୍ରୀ
* ଅଲିଭା ଦାଗ
* ପରିବାର
* ପଳାତକ
* ପତି ପତ୍ନୀ
* ପୁନର୍ମିଳନ

## ସମ୍ମାନ ଓ ଉପାଧି 
* ସଙ୍ଗୀତ ସରସ୍ୱତୀ

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:୨୦୦୨ ମୃତ୍ୟୁ
ଶ୍ରେଣୀ:ଓଡ଼ିଆ କଥାଚିତ୍ର ସଙ୍ଗୀତକାର
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ପ୍ରଭାତ ପଟ୍ଟନାୟକ

**ପ୍ରଭାତ ପଟ୍ଟନାୟକ**(ଜନ୍ମ: ୧୯ ସେପ୍ଟେମ୍ବର ୧୯୪୫) ଜଣେ ଆନ୍ତର୍ଜାତୀୟ ଖ୍ୟାତିସମ୍ପର୍ଣ୍ଣ ଅର୍ଥନୈତିଜ୍ଞ । ସେ କେରଳର ପ୍ଲାନିଙ୍ଗ ବୋର୍ଡ଼ର ଉପାଧ୍ୟକ୍ଷ ଭାବରେ କାର୍ଯ୍ୟକରିସାରିଛନ୍ତି । ୨୦୧୮ ମସିହାରେ ପ୍ରଭାତଙ୍କୁ ଉତ୍କଳ ସାହିତ୍ୟ ସମାଜର "ଉତ୍କଳ ରତ୍ନ" ସମ୍ମାନ ପ୍ରଦାନ କରାଯାଇଥିଲା । ବହୁ ଜାତୀୟ ଓ ଆନ୍ତର୍ଜାତୀୟ ପତ୍ରିକାରେ ତାଙ୍କ ଲିଖିତ ସ୍ତମ୍ଭ ପ୍ରକାଶ ପାଇଥାଏ ।

## ବାଲ୍ୟଜୀବନ ଓ ଶିକ୍ଷା 
ପ୍ରଭାତ, ୧୯୪୫ ମସିହାରେ ଜଟଣୀରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପ୍ରାଣନାଥ ଓ ମାତାଙ୍କ ନାମ ମଞ୍ଜରୀ ଥିଲା ।
ଦିଲ୍ଲୀର ସେଣ୍ଟ ଷ୍ଟିଫେନ୍ସ କଲେଜରୁ ସେ ଅର୍ଥନୀତିରେ ସ୍ନାତକ ଓ ଦିଲ୍ଲୀ ସ୍କୁଲ ଅଫ ଇକୋନୋମିକ୍ସରୁ ସ୍ନାତକତ୍ତୋର ଡିଗ୍ରୀ ହାସଲ କରିଥିଲେ । ସ୍ନାତକତ୍ତୋର ଶ୍ରେଣୀରେ ସେ ମାଇକେଲ କଲେକି, ଜନ କେନ୍ସ ଓ ରଏ ହାରୋର୍ଡ଼ ଆଦି ଅର୍ଥନୀତିଜ୍ଞମାନଙ୍କୁ ପଢ଼ିଥିଲେ । ଅମର୍ତ୍ୟ ସେନ, ସୁଖୋମୟ ଚକ୍ରବର୍ତ୍ତୀ ଓ କେ ଏନ ରାଜ ଆଦି ଅର୍ଥନୀତିଜ୍ଞମାନଙ୍କ ସଂସ୍ପର୍ଶରେ ଆସିଥିଲେ ଓ ସେମାନଙ୍କଦ୍ୱାରା ଗଭିର ଭାବରେ ପ୍ରଭାବିତ ହୋଇଥିଲେ ।

## କର୍ମଜୀବନ 
୧୯୬୬ ମସିହାରେ ସେ ରୋଡ଼ସ ବୃତ୍ତିଲାଭ କରି, ଅକ୍ସଫୋର୍ଡ଼ ବିଶ୍ୱବିଦ୍ୟାଳୟରେ ପଢିବାର ସୁଯୋଗ ପାଇଥିଲେ । ୧୯୬୯ ମସିହାରେ ସେ କେମ୍ବ୍ରିଜ ବିଶ୍ୱବିଦ୍ୟାଳୟରେ ଜଣେ ଅଧ୍ୟାପକଭାବରେ ଯୋଗଦେଲେ । ୧୯୭୪ମସିହାରେ ସେ ଭାରତକୁ ଫେରି, ସେ ଜବାହରଲାଲ ବିଶ୍ୱବିଦ୍ୟାଳୟ ଦିଲ୍ଲୀର "ଆର୍ଥିକ ଅଧ୍ୟୟନ ଓ ଯୋଜନା କେନ୍ଦ୍ର"ରେ ଅଧ୍ୟାପନା ଆରମ୍ଭ କରିଥିଲେ । ୨୦୦୬ମସିହାରେ ସେ ଏହି ଅନୁଷ୍ଠାନରୁ ସେବାନିବୃତ ହୋଇଥିଲେ । ସେବାନିବୃତି ପରେ, ସେ ୨୦୦୬ରୁ ୨୦୦୧ ପର୍ଯ୍ୟନ୍ତ କେରଳ ପ୍ଲାନିଙ୍ଗ ବୋର୍ଡ଼ର ଉପାଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ତାଙ୍କ ରିସର୍ଚ୍ଚ ମୁଖ୍ୟତଃ ମାକ୍ରୋଇକୋନୋମିକ୍ସ ଓ ରାଜନୈତିକ ଅର୍ଥବ୍ୟବସ୍ଥା ଉପରେ ପର୍ଯ୍ୟବସିତ ଥିଲା ।

## ରଚିତ ପୁସ୍ତକ 
ପ୍ରଭାତ ପଟ୍ଟନାୟକ ଲେଖିଥିବା ପୁସ୍ତକଗୁଡ଼ିକ :
* Time, Inflation and Growth (1988)
* Economics and Egalitarianism (1990)
* Whatever Happened to Imperialism and Other Essays (1995)
* Accumulation and Stability Under Capitalism (1997)
* The Retreat to Unfreedom (2003)
* The Value of Money (2008) 
* Re-envisioning Socialism (2011)

ଦିଲ୍ଲୀରୁ ପ୍ରକାଶିତ Social Scientist(୧୯୭୨-୨୦୧୫) ନାମକ ପତ୍ରିକାକୁ ସେ ସମ୍ପାଦନା କରୁଥିଲେ ।

## ସମ୍ମାନ ଓ ପୁରସ୍କାର 
* ଉତ୍କଳ ରତ୍ନ (ଉତ୍କଳ ସାହିତ୍ୟ ସମାଜଦ୍ୱାରା ପ୍ରଦତ୍ତ) - ୨୦୧୮ 
* ଡକ୍ଟରେଟ (ଶିକ୍ଷା ଓ ଅନୁସନ୍ଧାନ ବିଶ୍ୱବିଦ୍ୟାଳୟ) - ୨୦୧୨

## ଆଧାର 
ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ଶ୍ରେଣୀ:ଉତ୍କଳ ରତ୍ନ ସମ୍ମାନିତ
ସେର୍ଟ୍ରାଲିନ

**ସେର୍ଟ୍ରାଲିନ** (ଇଂରାଜୀ ଭାଷାରେ **Sertraline**, ଏକ ବିକ୍ରୟ ନାମ **ଜୋଲୋଫ୍ଟ**/ **Zoloft**) ଏକ ସେରୋଟୋନିନ ଆଣ୍ଟାଗୋନିସ୍ଟ ଓ ରିଅପଟେକ ଇନ‌ହିବିଟର (selective serotonin reuptake inhibitor)/ SSRI) ଶ୍ରେଣୀର  ଅବସାଦରୋଧୀ (antidepressant) ଔଷଧ । ମାଓ ନିହିବିଟର (MAO inhibitor) ଔଷଧ ସ‌ହିତ ଏହା ବ୍ୟବ‌ହାର କରାଯାଏନାହିଁଁ ।  ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୧.୫୦ ଆମେରିକୀୟ ଡଲାର ଅଛି । ସନ ୨୦୧୬ରେ ଏହା ଯୁକ୍ତରାଷ୍ଟ୍ର ଆମେରିକାର ସର୍ବାଧିକ ମାନସିକ ପ୍ରେସକ୍ରିପସନ ଔଷଧ ଥଲା, ଓ ସନ ୨୦୧୩ରେ ଏହି ପ୍ରେସକ୍ରିପସନ ସଂଖ୍ୟା ପ୍ରାୟ ୪୧ ନିୟୁତ ଥିଲା ।
 
## ଆଧାର 
## ବାହ୍ୟ ଲିଙ୍କ 
* List of international brand names for sertraline
* U.S. National Library of Medicine: Drug Information Portal&nbsp;– Sertraline
ସୁଲତାନା ଜମାନ

**ମୁସାମ୍ମତ ହୋସ୍‌ନେ ଅରା ସରିଫା ବେଗମ** (୨ ସେପ୍ଟେମ୍ବର ୧୯୩୫ - ୨୦ ମଇ ୨୦୧୨) ଜଣେ ବଙ୍ଗଳାଦେଶୀ କଥାଚିତ୍ର ଅଭିନେତ୍ରୀ ଏବଂ ପ୍ରଯୋଜିକା ଥିଲେ । ସେ ସୁଲତାନା ଜମାନ ଭାବରେ ବଙ୍ଗଳାଦେଶ କଥାଚିତ୍ର ଜଗତରେ ପରିଚିତା ଥିଲେ । ୨୦୦୯ ମସିହାରେ ତାଙ୍କୁ ୧୯୭୫ ମସିହାରୁ ଆରମ୍ଭ ହୋଇଥିବା ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଲାଇଫ୍‌-ଟାଇମ୍ ଆଚିଭ୍‌ମେଣ୍ଟ ପୁରସ୍କାର ମିଳିଥିଲା ।

## ଜନ୍ମ ଏବଂ ପରିବାର
ସୁଲତାନା ଜମାନ ୧୯୩୫ ମସିହା ସେପ୍ଟେମ୍ବର ମାସ ୨ ତାରିଖ ଦିନ ବ୍ରିଟିଶ ଇଣ୍ଡିଆ ଅନ୍ତର୍ଗତ ବାଂଲା ପ୍ରେସିଡେନ୍ସିର ନଥୋର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଅବଦୁର ରଜାକ୍ ନାଥୋର ଜିଲ୍ଲାର ଜଣେ ଜମିଦାରଙ୍କର ଅଫିସର ଥିଲେ ଏବଂ ମାଆ ହେଉଛନ୍ତି ରାହିମା ଖାତୁନ୍ । ୧୯୬୪ ମସିହାରେ ସେ ଖାନ ଆତୁଆର ରହମାନଙ୍କ ନିର୍ଦ୍ଦେଶିତ *ଅନେକ ଦିନର ଚେନା* କଥାଚିତ୍ରରେ କାମ କରୁଥିବାବେଳେ ତାଙ୍କର ନାମ ବଦଳାଇ ସୁଲତାନା ଜମାନ ରଖିଥିଲେ ।

## ଆଧାର
## ବାହାର ଆଧାର
*

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଅନ୍ତଃରାଷ୍ଟ୍ରୀୟ ଅହିଂସା ଦିବସ

**ଅନ୍ତଃରାଷ୍ଟ୍ରୀୟ ଅହିଂସା ଦିବସ** ମହାତ୍ମା ଗାନ୍ଧୀଙ୍କ ଜନ୍ମ ତିଥି ଅକ୍ଟୋବର ୨ ତାରିଖରେ ସାରା ବିଶ୍ୱରେ ପାଳିତ ହୁଏ । ତେବେ ଭାରତରେ ଏହି ଦିବସଟି ଗାନ୍ଧୀ ଜୟନ୍ତୀ ଭାବେ ମଧ୍ୟ ପାଳିତ ହୋଇ ଆସୁଅଛି ।

## ଇତିହାସ 
ଜାନୁଆରୀ ୨୦୦୪ରେ ଇରାନୀ ନୋବେଲ ବିଜେତା ଶିରିନ ଇବାଦୀ ପ୍ରଥମେ ଅନ୍ତରାଷ୍ଟ୍ରୀୟ ଅହିଂସା ଦିବସ ପାଳନ ପାଇଁ ଏକ ପ୍ରସ୍ତାବ ମୁମ୍ବାଇସ୍ଥିତ ୱାର୍ଲ୍ଡ ସୋସିଆଲ ଫୋରମରେ ଆଗତ କରିଥିଲେ । ଏହି ବିଚାର ଧାରା ପରବର୍ତ୍ତୀ ଅବସ୍ଥାରେ ନୁଆଦିଲ୍ଲୀରେ ଏକ ସତ୍ୟାଗ୍ରହ ସମ୍ମେଳନ ସଂକଳ୍ପ ମାଧ୍ୟମରେ ଭାରତୀୟ ଜାତୀୟ କଂଗ୍ରେସର କିଛି ପ୍ରମୁଖ ନେତାଙ୍କ ଦୃଷ୍ଟି ଆକର୍ଷଣ କରିଥିଲା । ୨୦୦୭ ମସିହାରେ ଭରତୀୟ ଜାତୀୟ କଂଗ୍ରେସର ତତ୍କାଳୀନ ଅଧ୍ୟକ୍ଷ୍ୟ, ସଂଯୁକ୍ତ ପ୍ରଗତିଶୀଳ ଗଠବନ୍ଧନର ଅଧ୍ୟକ୍ଷ୍ୟ ସୋନିଆ ଗାନ୍ଧୀ ଓ ଆର୍କବିଶପ ଦେଶମଣ୍ଡ ଟୁଡୁ ଏହି ସଂକ୍ରାନ୍ତରେ ମିଳିତ ଜାତିସଂଘରେ ଏହି ପ୍ରସ୍ତାବ ଗ୍ରହଣ ପାଇଁ ଅନୁରୋଧ କଲେ । 

ଜୁନ ୨୦୦୭ରେ ମିଳିତ ଜାତିସଂଘର ସାଧାରଣ ପରିଷଦରେ ଏହି ପ୍ରସ୍ତାବ ଉପରେ ମତ ଗ୍ରହଣ କରାଗଲା । ପ୍ରସ୍ତାବଟି ମିଳିତ ଜାତିସଂଘରେ ପାରିତ ହେବା ସହ ଅକ୍ଟୋବର ୨ ତାରିଖକୁ ସମସ୍ତ ସଦସ୍ୟ ଦେଶ ଅନ୍ତରାଷ୍ଟ୍ରୀୟ ଅହିଂସା ଦିବସ ରୂପେ ପାଳନ କରିବା ପାଇଁ ନିଷ୍ପତ୍ତି ଗୃହୀତ ହେଲା । ଏହି ସଂକଳ୍ପ ଅନୁସାରେ ଏହି ଦିବସ ପାଳନ ଅବସରରେ ବିଭିନ୍ନ କାର୍ଯ୍ୟକ୍ରମ ଜରିଆରେ ଗାନ୍ଧିଜୀଙ୍କ ଅହିଂସାର ବାର୍ତ୍ତା ସାରା ବିଶ୍ୱରେ ପ୍ରସାରିତ ହେବ ।

## ଆଧାର 
ଶ୍ରେଣୀ:ଅକ୍ଟୋବର ମାସର ପାଳିତ ଦିବସ
ତାଂଜିନ ଟିଶା

**ତାଂଜିନ ଟିଶା** ଜଣେ ବଙ୍ଗଳାଦେଶୀ ଅଭିନେତ୍ରୀ, ମଡେଲ ଏବଂ ଦୂରଦର୍ଶନ ଉପସ୍ଥାପିକା । ତାଂଜିନ ମୁଖ୍ୟତଃ ବଙ୍ଗଳାଦେଶୀ ଦୂରଦର୍ଶନର ବିଭିନ୍ନ ନାଟକ ଏବଂ ଧାରାବାହିକରେ ଅଭିନୟ କରିଛନ୍ତି । ୨୦୧୧ ମସିହାରେ ଟିଶା ଜଣେ ମଡେଲିଂରେ କାମ କରିବା ଆରମ୍ଭ କରିଥିଲେ ଏବଂ ୨୦୧୨ ମସିହାରୁ ସେ ବିଭିନ୍ନ ବିଜ୍ଞାପନରେ ଅଭିନୟ କରିଥିଲେ । ଏହାପରେ ୨୦୧୪ ମସିହାରେ ସେ ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ତାଂଜିନ ଶ୍ରେଷ୍ଠ ନବାଗତା ଭାବରେ ତାଙ୍କ ଅଭିନୀତ ଧାରାବାହିକ *ୟୁ-ଟର୍ଣ୍ଣ* ପାଇଁ ମେରିଲ ପ୍ରଥମ ଆଲୋ ପୁରସ୍କାର ପାଇଥିଲେ ।  ୨୦୧୫ ମସିହାରେ ଟିଶା ମ୍ୟୁଜିଲ ଆଲବମ୍ ଭିଡ଼ିଓରେ କାମ କରିବା ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ
ତାଂଜିନ ଟିଶା ଛୋଟବେଳୁ ନୃତ୍ୟ ଶିକ୍ଷା କରିବା ଆରମ୍ଭ କରିଥିଲେ, ମାତ୍ର ପାଠ ପଢ଼ାରେ ବାଧା ଉପୁଜିବାରୁ ତାଙ୍କ ପରିବାର ତରଫରୁ ତାଙ୍କୁ ନୃତ୍ୟ ଶିକ୍ଷାରୁ ଦୂରେଇ ରଖିଥିଲେ । ସେ ସିଦ୍ଧେଶ୍ୱରୀ ବାଳିକା ଉଚ୍ଚ ବିଦ୍ୟାଳୟରୁ ତାଙ୍କର ଶିକ୍ଷା ସମାପ୍ତ କରିବା ପରେ ଫିଲ୍ମ ଏବଂ ମିଡ଼ିଆରେ ପାଠ ପଢ଼ିବା ପାଇଁ ଏକ ନାମୀ ବିଶ୍ୱବିଦ୍ୟାଳୟରେ ଯୋଗ ଦେଇଥିଲେ । 

## ଅଭିନୟ ଜୀବନ
ଟିଶା ଜଣେ ମଡେଲ ଭାବରେ ୨୦୧୧ ମସିହାରେ ତାଙ୍କର ପେଶା ଆରମ୍ଭ କରିଥିଲେ । ସେ ପ୍ରଥମେ ବିଭିନ୍ନ ଫ୍ୟାସନ ବ୍ରାଣ୍ଡ୍ ପାଇଁ ରାମ୍ପରେ ଚାଲିଥିଲେ ଏବଂ ବିଭିନ୍ନ ଫଟୋ ସୁଟ୍‌ରେ କାମ କରିଥିଲେ । ୨୦୧୨ ମସିହାରେ ଟିଶାଙ୍କୁ ପ୍ରଥମ ବ୍ରାଣ୍ଡର ବିଜ୍ଞାପନରେ ଅଭିନୟ ପାଇଁ ସୁଯୋଗ ମିଳିଥିଲା । ଅମିତାଭ ରେଜା ଚୌଧୁରୀଙ୍କ ନିର୍ଦ୍ଦେଶନାରେ ସେ ତାଙ୍କର ପ୍ରଥମ ବ୍ରାଣ୍ଡ୍ ପାଇଁ ବିଜ୍ଞାପନରେ ଅଭିନୟ କରିଥିଲେ । ସେ ରବି ନାମକ ଏକ ସଂସ୍ଥା ତରଫରୁ ତାଙ୍କର ବିଜ୍ଞାପନ କରିବାକୁ ଏହି ସୁଯୋଗ ପାଇଥିଲେ । ଏହି ବ୍ରାଣ୍ଡ ବିଜ୍ଞାପନରେ ଟିଶାଙ୍କର ଅଭିନୟ ତାଙ୍କୁ ଆଣିଦେଇଥିଲା ସଫଳତା ଏବଂ ତାହା ତାଙ୍କ ଜୀବନର ମୋଡ଼ ବଦଳାଇ ଦେଇଥିଲା । 

୨୦୧୪ ମସିହାରେ ତାଂଜିନଙ୍କୁ ବଙ୍ଗଳାଦେଶର ଏକ ଦୂରଦର୍ଶନ ଧାରାବାହିକରେ ଅଭିନୟର ସୁଯୋଗ ମିଳିଲା । *ୟୁ-ଟର୍ଣ୍ଣ* ନାମକ ଏହି ଧାରାବାହିକଟିରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି ଧାରାବାହିକ ପାଇଁ ତାଙ୍କୁ ମେରିଲ ପ୍ରଥମ ଆଲୋ ପୁରସ୍କାର ଉତ୍ସବରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା । ଦର୍ଶକ ବା ସାଧାରଣ ଜନତାଙ୍କର ପସନ୍ଦରେ ତାଙ୍କୁ ଏହି ପୁରସ୍କାର ମିଳିଥିଲା ।

୨୦୧୫ ମସିହାରେ ଟିଶା ବଙ୍ଗଳାଦେଶର ମ୍ୟୁଜିକ ଭିଡ଼ିଓରେ ଅଭିନୟ କରିବା ଆରମ୍ଭ କରିଥିଲେ । ଇମରାନ ମହମୁଦୁଲ ଟିଶାଙ୍କୁ ତାଙ୍କର ଏକ ମ୍ୟୁଜିକ ଆଲବମ୍ ଭିଡ଼ିଓରେ ଅଭିନୟ ପାଇଁ ପ୍ରସ୍ତାବ ଦେଇଥିଲେ । ୧୪ ଜୁଲାଇ ୨୦୧୫ରେ ମୁକ୍ତିଲାଭ କରିଥିବା ଏହି ଆଲ୍‌ବମ୍‌ର ସମୁଦାୟ ୧୫ଟି ଗୀତ ମଧ୍ୟରୁ ଏକ ଭିଡ଼ିଓରେ ତାଂଜିନ ଅଭିନୟ କରିଥିଲେ, ଯାହାକି ସେତେବେଳେ ୟୁ-ଟ୍ୟୁବ୍‌ରେ ଅଧିକ ଲୋକପ୍ରିୟ ହୋଇଥିଲା । ୨୦୧୮ ମସିହାରେ ଟିଶା ପୁଣିଥରେ ଇମରାନ ମହମୁଦୁଲଙ୍କ ସ‌ହ ଅନ୍ୟ ଏକ ଆଲବମ୍ ଭିଡ଼ିଓ *ଆମର ଏକ ମନ*ରେ କାମ କରିଥିଲେ । ୨୦୧୮ରେ ସେ ସୁସ୍ମିତା ଅନିଶଙ୍କ ସ‌ହ *ତମ ଆକାଶ* ନାମକ ଅନ୍ୟ ଏକ ଆଲବମ୍ ଭିଡ଼ିଓରେ କାମ କରିଥିଲେ ।

## ବ୍ୟକ୍ତିଗତ ଜୀବନ
ତାଂଜିନ ଟିଶାଙ୍କ ସ‌ହ ହବିବ୍ ବାହିଦ୍‌ଙ୍କର ନିର୍ବନ୍ଧ ହୋଇଛି ।

## ଆଧର
## ବାହାର ଆଧାର
*  

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଇଡିଓପାଥିକ ପଲମୋନାରି ଫାଇବ୍ରୋସିସ

**ଇଡିଓପାଥିକ ପଲମୋନାରି ଫାଇବ୍ରୋସିସ** (ଇଂରାଜୀ ଭାଷାରେ **idiopathic pulmonary fibrosis**/ **IPF**) ଏକ ପ୍ରକାର ଦୀର୍ଘକାଳୀନ ବର୍ଦ୍ଧିଷ୍ଣୁ ଓ ଅପରିବର୍ତ୍ତନୀୟ ଫୁସଫୁସ ରୋଗ (lung disease) ଯେଉଁଥିରେ ଫୁସଫୁସର (:en:lung) କାର୍ଯ୍ୟଶକ୍ତି କମିଯାଏ । ସିଗାରେଟ ଧୁମ୍ରପାନ (Cigarette smoking), କେତେକ ଭୁତାଣୁ ସଂକ୍ରମଣ (viral infection), ପାରିବାରିକ ଇତିହାସ ଇତ୍ୟାଦି ଏହି ରୋଗ ସଙ୍କଟରେ ସାହାଯ୍ୟ କରନ୍ତି ।  ବର୍ଷକୁ ପ୍ରତି ଏକ ଲକ୍ଷ ଲୋକରେ ୧୨ ଜନ ଆକ୍ରାନ୍ତ ହୁଅନ୍ତି ।  ୬୦ ଓ ୭୦ ଦଶକରେ ଲୋକ ଅଧିକ ଆକ୍ରାନ୍ତ ହୁଅନ୍ତି । ମହିଳାଙ୍କ ଅପେକ୍ଷ ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି । ଏମାନଙ୍କ ବଞ୍ଚିବା ହାର ପ୍ରାୟ (Average life expectancy) ୪ ବର୍ଷ ହୁଏ ।  

## ଆଧାର
## ବାହ୍ୟ ଲିଙ୍କ
* 

ଶ୍ରେଣୀ:ଚିକିତ୍ସା ବିଜ୍ଞାନ
ଅନ୍ତଃରାଷ୍ଟ୍ରୀୟ ସାକ୍ଷରତା ଦିବସ

**ଅନ୍ତଃରାଷ୍ଟ୍ରୀୟ ସାକ୍ଷରତା ଦିବସ** ସାରା ବିଶ୍ୱରେ ପ୍ରତିବର୍ଷ ୮ ସେପ୍ଟେମ୍ବର ଦିନ ପାଳିତ ହୁଏ । ସାକ୍ଷରତାର ମହତ୍ତ୍ୱ ପ୍ରତିପାଦନ କରିବା ସହ ବ୍ୟକ୍ତିଗତ, ସାମୁଦାୟୀକ ତଥା ସାମଜିକ ସ୍ତରରେ ସାକ୍ଷରତା ହାର ବଢାଇବା ନିମିତ୍ତ ସଚେତନତା ସୃଷ୍ଟି କରାଇବା ଏହାର ମୂଳ ଉଦ୍ଦେଶ୍ୟ ।

## ଇତିହାସ 
୨୬ ଅକ୍ଟୋବର ୧୯୬୬ ମସିହାରେ ୟୁନେସ୍କୋଦ୍ୱାରା ଏହାର ୧୪ତମ ଅଧିବେଶନରେ ୮ ସେପ୍ଟେମ୍ବରକୁ ଅନ୍ତଃରାଷ୍ଟ୍ରୀୟ ସାକ୍ଷରତା ଦିବସ ରୂପେ ପାଳିବାକୁ ଏକ ଘୋଷଣାନାମା ଗୃହୀତ ହେଲା । ପ୍ରଥମ ଥର ପାଇଁ ଏହା ୧୯୬୭ ମସିହାରେ ପାଳିତ ହେଲା । ବିଶ୍ୱରୁ ନିରକ୍ଷରତା ଦୂର କରିବା ଏହାର ପାଥମିକ ଲକ୍ଷ୍ୟ । କାରଣ ୟୁନେସ୍କୋର ଏକ ତଥ୍ୟ ଅନୁସାରେ ବିଶ୍ୱରେ ପ୍ରତି ପାଞ୍ଚ ବୟସ୍କ ମଧ୍ୟରୁ ଜଣେ ନିରକ୍ଷର ଏବଂ ସମୁଦାୟ ନିରକ୍ଷରଙ୍କ ଦୁଇ-ତୃତୀୟାଂଶ ହେଉଛନ୍ତି ମହିଳା

## ଆଧାର 
## ବାହାର ଆଧାର 
ଶ୍ରେଣୀ:ସେପ୍ଟେମ୍ବର ମାସର ପାଳିତ ଦିବସ
ଆନ୍ତର୍ଜାତୀୟ ବିଧବା ଦିବସ

**ଆନ୍ତର୍ଜାତୀୟ ବିଧବା ଦିବସ** ହେଉଛି ବହୁ ସଂଖ୍ୟକ ବିଧବା ତଥା ସେମାନଙ୍କ ସମ୍ପର୍କୀୟଙ୍କ ଦୁଃଖ, ଦୈନ୍ୟ ତଥା ସେମାନଙ୍କ ପ୍ରତି କରାଯାଇଥିବା ଅନ୍ୟାୟ ବିରୁଦ୍ଧରେ ସ୍ୱର ଉତ୍ତୋଳନ କରିବା ତଥା ସେମାନଙ୍କ ସମସ୍ୟାର ସମଧାନ କରିବା ଦିଗରେ ସମାଜର ଦୃଷ୍ଟି ଆକର୍ଷଣ କରିବା ପାଇଁ ଏକ ପ୍ରୟାସ । ମିଳିତ ଜାତିସଂଘ ଦ୍ୱାର ସ୍ୱୀକୃତ ଏହି ଦିବସ ବିଶ୍ୱ ସାରା ପ୍ରତିବର୍ଷ ଜୁନ ୨୩ ତାରିଖରେ ପାଳିତ ହୁଏ ।

## ଇତିହାସ 
ବିଧବାମାନଙ୍କର ବୈଧବ୍ୟଜନିତ ଯନ୍ତ୍ରଣା ତଥା ଦୈନ୍ୟତା ବିରୁଦ୍ଧରେ ବିଶ୍ୱ ସ୍ତରରେ ସଚେତନତା ସୃଷ୍ଟି କରିବା ଉଦ୍ଦେଶ୍ୟରେ **ଆନ୍ତର୍ଜାତୀୟ ବିଧବା ଦିବସ**ର ପ୍ରଚଳନ ଲୁମ୍ବା ଫାଉଣ୍ଡେସନଦ୍ୱାରା କରାଯାଇଥିଲା । ଜୁନ ୨୩ ତାରିଖର ମହତ୍ତ୍ୱ ଏହି ଯେ ୧୯୫୪ ମସିହା ଜୁନ ୨୩ ତାରିଖରେ ଶ୍ରୀମତି ପୁଷ୍ପାବତୀ ଲୁମ୍ବା, ଯିଏକି ଲୁମ୍ବା ଫାଉଣ୍ଡେସନର ସଂସ୍ଥାପକଙ୍କ ମା,  ବିଧବା ହୋଇଗଲେ । ଉକ୍ତ ଫାଉଣ୍ଡେସନର ମୁଖ୍ୟ ଲକ୍ଷ୍ୟ ହେଲା ବୈଧବ୍ୟ ଜନିତ ଯନ୍ତ୍ରଣାର ଗୁପ୍ତ ଦୁଃଖକୁ ସମାଜର ଦୃଷ୍ତିକୁ ଆଣିବା ତଥା ଏହାର ସମାଧାନର ଉପାୟ ବାହାର କରିବା ।

ଲୁମ୍ବା ଫାଉଣ୍ଡେସନର ଏକ ତଥ୍ୟ ଅନୁସାରେ ବିଶ୍ୱର ୨୪୫ ମିଲିୟନ ବିଧବାଙ୍କ ମଧ୍ୟରୁ ପ୍ରାୟ ୧୧୫ ମିଲିୟନ ବିଧବା ଅତ୍ୟନ୍ତ ଦୁଃଖ ଓ ଦାରିଦ୍ର‍୍ୟରେ ସାମାଜିକ ତଥା ବାସନ୍ଦର ଶୋଷଣ ମଧ୍ୟରେ ବଞ୍ଚି ଆସୁଛନ୍ତି । ଲୁମ୍ବା ଫାଉଣ୍ଡେସନର ଜନ ସଚେତନତା ଅଭିଯାନ ଅବସରରେ ଏହି ସବୁ ତଥ୍ୟ ମିଳିତ ଜାତିସଂଘର ତତ୍କାଳୀନ ମହା ସଚିବ ବାନ୍ କୀ ମୁନ୍‌ଙ୍କୁ ୨୨ ଜୁନ ୨୦୧୦ରେ ପ୍ରଦାନ କରାଯାଇଥିଲା ।

**ଆନ୍ତର୍ଜାତୀୟ ବିଧବା ଦିବସ** ପ୍ରଥମ ଥର ପାଇଁ ୨୦୦୫ ମସିହାରେ ଲୁମ୍ବା ଫାଉଣ୍ଡେସନର ଅଧ୍ୟକ୍ଷ୍ୟଙ୍କଦ୍ୱାରା ପାଳିତ ହୋଇଥିଲା । ଷଷ୍ଠ **ଆନ୍ତର୍ଜାତୀୟ ବିଧବା ଦିବସ** ବେଳକୁ ଏହାର ପ୍ରଚାର ପ୍ରସାର ବୃଦ୍ଧି ହୋଇ ଏହା ଶ୍ରୀଲଙ୍କା, ଯୁକ୍ତରାଷ୍ଟ୍ର, ନେପାଳ, ସିରିୟା, କେନିଆ, ଭାରତ, ବାଙ୍ଗଲାଦେଶ, ଦ଼କ୍ଷିଣ ଆଫ୍ରିକା ଇତ୍ୟାଦି ଦେଶରେ ପାଲିତ ହୋଇଛି ।

### ମିଳିତ ଜାତିସଙ୍ଘର ସ୍ୱୀକୃତି 
୨୧ ଡିସେମ୍ବର ୨୦୧୦ ଦିନ ମିଳିତ ଜାତିସଂଘର ସାଧାରଣ ପରିଷଦ ଜୁନ ୨୩କୁ ଆନୁଷ୍ଠାନିକ ଭାବେ **ଆନ୍ତର୍ଜାତୀୟ ବିଧବା ଦିବସ** ଭାବରେ ସ୍ୱୀକୃତି ଦେଲେ ଏହାକୁ ବିଶ୍ୱ ସାରା ପାଳନ କରିବା ପାଇଁ ସର୍ବ ସମ୍ମତି କ୍ରମେ ଗ୍ରହଣ କଲେ ।
## ଆଧାର 
## ବାହାର ଆଧାର 
ଶ୍ରେଣୀ:ଜୁନ ମାସର ପାଳିତ ଦିବସ
ନୁସରତ ଇମରୋଜ ଟିଶା

**ନୁସରତ ଇମ୍‌ରୋଜ ଟିଶା** ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ । ସେ ବଙ୍ଗଳାଦେଶ କଥାଚିତ୍ର ଦୁନିଆରେ **ଟିଶା** ନାମରେ ପରିଚିତା । ଟିଶାଙ୍କୁ ବଙ୍ଗଳାଦେଶର ଜତୀୟ ଚଳଚ୍ଚିତ୍ର ପୁରସ୍କାର ମିଳିଛି । ଟିଶା ମୁଖ୍ୟତଃ ବଙ୍ଗଳାଦେଶର ଦୂରଦର୍ଶନ ଏବଂ କଥାଚିତ୍ର ଜଗତରେ ଅଭିନୟ କରନ୍ତି । ତାଙ୍କ ଅଭିନୀତ ଥାର୍ଡ଼ ପର୍‌ସନ ସିଙ୍ଗୁଲାର ନମ୍ବର, ଟେଲିଭିଜନ୍, ଦୁବ: ନୋ ବେଡ୍ ଫର୍ ରୋଜେସ୍ ଆଦି କଥାଚିତ୍ର ବିଶ୍ୱ ସ୍ତରରେ ସମୀକ୍ଷକଙ୍କଦ୍ୱାରା ଆଦୃତ ହୋଇଥିଲା । ଟିଶାଙ୍କୁ ୨୦୧୩ ମସିହାରେ ବଙ୍ଗଳାଦେଶର ସଦ୍‌ଭାବନା ରାଜଦୂତ ଭାବରେ ନିଯୁକ୍ତ କରାଯାଇ ଦୁଇବର୍ଷ ପାଇଁ କୋରିଆ ପଠାଯାଇଥିଲା ।

## ପ୍ରାରମ୍ଭିକ ଜୀବନ
ନୁରତ ଇମରୋଜ ଟିଶା ୧୯୮୬ ମସିହା ଫେବୃଆରୀ ମାସ ୨୦ ତାରିଖରେ ବଙ୍ଗଳାଦେଶର ରାଜସାହିଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଇନାମୁଲ ହକ୍ ଏବଂ ମାଆ ମାହଫୁଜା ହକ୍ । ମାତ୍ର ୫ ବର୍ଷ ବୟସରେ ଟିଶା ଗୀତ ଶିଖିବା ଆରମ୍ଭ କରିଥିଲେ । ୧୯୯୩ ମସିହାରେ ଟିଶା ବଙ୍ଗଳାଦେଶର ଏକ ଦୂରଦର୍ଶନ କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ । ବଙ୍ଗଳାଦେଶ ଟେଲିଭିଜିନ ନାମକ ଏକ ଘରୋଇ ଟିଭିରେ ପ୍ରସାରିତ କାର୍ଯ୍ୟକ୍ରମ *ନତୂନ କୁରି*ରେ ୨ୟ ସ୍ଥାନ ଅଧିକାର କରିଥିଲେ । ଦୁଇବର୍ଷ ପରେ ସେହି ସମାନ କାର୍ଯ୍ୟକ୍ରମରେ ସେ ପୁଣିଥରେ ଭାଗନେଇଥିଲେ ଏବଂ ବିଜୟୀ ହୋଇ ସୂବର୍ଣ୍ଣ ଟୋପି ପିନ୍ଧିଥିଲେ ।

## ଅଭିନୟ ଜୀବନ
ଟିଶା ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ ଏକ ଦୂରଦର୍ଶନ ନାଟକ ଜରିଆରେ । ସେ ୧୯୯୮ ମସିହାରେ ଆହଶାନ ହବିବଙ୍କ ନିର୍ଦ୍ଦେଶିତ *ଶାତ ପ୍ରହେର କବ୍ୱୋ* ନାଟକ ଜରିଆରେ ଅଭିନୟ ଆରମ୍ଭ କରିଥିଲେ, ଯାହାର ନାଟକ ରଚନା କରିଥିଲେ ଅନନ୍ତ ହୀରା ।

## ବୈବାହିକ ଜୀବନ
ଟିଶା ୧୬ ଜୁଲାଇ ୨୦୧୦ରେ ନିର୍ଦ୍ଦେଶକ ମୁସ୍ତଫା ସରୱର ଫାରୁକିଙ୍କୁ ବିବାହ କରିଥିଲେ ।

## ଅନ୍ୟାନ୍ୟ କାର୍ଯ୍ୟ
୨୦୧୩ ମସିହାରେ ଟିଶାଙ୍କୁ ବଙ୍ଗଳାଦେଶର ସଦ୍‌ଭାବନା ରାଜଦୂତ ଭାବରେ କୋରିଆ ପଠାଯାଇଥିଲା । ଦୂତ ଭାବରେ କୋରିଆକୁ ଯାଇଥିବା ପ୍ରଥମ ବଙ୍ଗଳାଦେଶୀ ଥିଲେ ଟିଶା । ୨୦୧୩ ମସିହାରେ ବଙ୍ଗଳାଦେଶ ଓ କୋରିଆର ଦ୍ୱି-ପାକ୍ଷୀକ ସମ୍ପର୍କର ୪୦ ବର୍ଷ ପୂର୍ତ୍ତି ଅବସରରେ ଟିଶାଙ୍କୁ ଦୁଇ ବର୍ଷ ପାଇଁ ଦୂତ ଭାବରେ ନିଯୁକ୍ତ କରାଯାଇଥିଲା ।

## ପୁରସ୍କାର
ଟିଶାଙ୍କୁ ବଙ୍ଗଳାଦେଶର ଜତୀୟ ଚଳଚ୍ଚିତ୍ର ପୁରସ୍କାର ଥରେ ମିଳିଛି ଏବଂ ମଡେଲିଂରେ ମେରିଲ ପ୍ରଥମ ଆଲୋ ପୁରସ୍କାର ୮ଥର ମିଳିଛି ।

## ଆଧାର
## ବାହାର ଆଧାର
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୬ ଜନ୍ମ
ମେକ ଇନ ଓଡ଼ିଶା

**ମେକ ଇନ ଓଡ଼ିଶା,** ଓଡ଼ିଶା ସରକାରଙ୍କଦ୍ୱାରା ରାଜ୍ୟରେ ଶିଳ୍ପୋନ୍ନତି କରିବାକୁ ପ୍ରାରମ୍ଭ କରାଯାଇଥିବା ଏକ ପ୍ରକଳ୍ପ ।  ଓଡ଼ିଶାରେ ଥିବା ମୁଖ୍ୟ ଶିଳ୍ପ ନିବେଶକାରୀଗୁଡ଼ିକ ହେଲା ଏନଟିପିସି, ଏମସିଏଲ, ଏସଏଆଇଏଲ, ଟାଟା ଷ୍ଟିଲ, ଟିସିଏସ, ଅଦାନୀ, ଯେଏସପିଏଲ, ପିପିଏଲ, ଆଇଓସିଏଲ  ଏବଂ ଆହୁରି ଅନେକ । ୮୦ରୁ ଅଧିକ କମ୍ପାନୀ ଓଡ଼ିଶାରେ ନିବେଶକରି ୨,୦୩,୨୭୦ ଟଙ୍କାର (୩୦ ବିଲିୟନ ଆମେରିକୀୟ ଡଲାର) ନିବେଶ କରିବେ ବୋଲି ସରକାରଙ୍କ ସହ ଏମଓୟୁ ସ୍ୱାକ୍ଷର କରିଛନ୍ତି । ପରବର୍ତ୍ତୀ ମେକ ଇନ ଓଡ଼ିଶା ସମ୍ମିଳନୀ ୨୦୨୦ ନଭେମ୍ବର ୩୦ରୁ ଡିସେମ୍ବର ୪ ପର୍ଯ୍ୟନ୍ତ ଚାଲିବ ।

## ଘଟଣାବଳୀ 
### ମେକ ଇନ ଓଡ଼ିଶା ସମ୍ମିଳନୀ ୨୦୧୬ 
ପ୍ରଥମ ମେକ ଇନ ଓଡ଼ିଶା ୩୦ ନଭେମ୍ବରରୁ ୨ ଡିସେମ୍ବର ୨୦୧୬ ପର୍ଯ୍ୟନ୍ତ ଓଡ଼ିଶାର ଭୁବନେଶ୍ୱରଠାରେ ଆୟୋଜିତ ହୋଇଥିଲା । ଏହି  ସମ୍ମିଳନୀର ମୂଳ ଲକ୍ଷ ଓଡ଼ିଶାର ବିନିର୍ମାଣ କୌଶଳକୁ ସର୍ବ ସାମ୍ମୁଖ୍ୟର ଉପସ୍ଥାପନା କରି ରାଜ୍ୟରେ କିଛି ଗଣତି ସେକ୍ଟରରେ ନିବେଶକାରୀଙ୍କୁ ଆକୃଷ୍ଟ କରିବା । କିଛି ଅକୃଷ୍ଟକାରୀ ବିଭାଗ ହେଲା:

* ରସାୟନ, ପେଟ୍ରୋକେମିକାଲ ଏବଂ ପ୍ଲାଷ୍ଟିକ 
* ଧାତୁ ବିଭାଗ 
* ଖଦି ଏବଂ ବୟନ ଶିଳ୍ପ 
* ଖାଦ୍ୟ ପ୍ରକ୍ରିୟାକରଣ 
* ଇଲେକ୍ଟ୍ରୋନିକ ବିନିର୍ମାଣ ଏବଂ ଇନଫରମେସନ ଟେକ୍ନୋଲୋଜି ଏବଂ 
* ପର୍ଯ୍ୟଟନ 

ଏହି ସମ୍ମିଳନୀରେ ଓଡ଼ିଶା ସରକାର ୨୮ଟି ପ୍ରସ୍ତାବ ସହ ମୋଟ ୧୮,୪୩୪ କୋଟିର ନିବେଶ ଲାଭ କରିପାରିଥିଲେ, ଯେଉଁଥିରେ ୨୭,୫୬୫ଟି ଲୋକଙ୍କୁ କାମ ଯୋଗାଇହେବ ।

### ମେକ ଇନ ଓଡ଼ିଶା ସମ୍ମିଳନୀ ୨୦୧୮ 
ମେକ ଇନ ଓଡ଼ିଶାର ଦ୍ୱିତୀୟ ସମ୍ମିଳନୀ ୨୦୧୮ ମସିହା ୧୧ ନଭେମ୍ବରରୁ ୧୫ ନଭେମ୍ବର ପର୍ଯ୍ୟନ୍ତ ଭୁବନେଶ୍ୱରଠାରେ ଚାଲୁ ରହିଥିଲା । ଛଅଟି ଦେଶ ସହ ଭାରତର ପ୍ରମୁଖ ଶିଳ୍ପପତିମାନେ ମଧ୍ୟ ଏଥିରେ ଯୋଗଦେଇଥିଲେ । ଏଥିରେ ୬ ବିଦେଶୀ ରାଷ୍ଟ୍ର ସହ ଭାରତର ୨୩ଟି ରାଜ୍ୟରୁ ଯୋଗଦେଇଥିବା ୮୦୦ରୁ ଊର୍ଦ୍ଧ୍ୱ ପ୍ରତିଷ୍ଠିତ ଶିଳ୍ପପତିଙ୍କ ଆଡୁ ୪ ଲକ୍ଷରୁ ଅଧିକ ନିବେଶ ପ୍ରସ୍ତାବ ସହ ୫ ଲକ୍ଷରୁ ଅଧିକ ନିଯୁକ୍ତି ପ୍ରତିଶ୍ରୁତି ମିଳିଛି । 

## ଆହୁରି ଦେଖନ୍ତୁ 
* ମେକ ଇନ ଇଣ୍ଡିଆ 

## ଆଧାର 

ଶ୍ରେଣୀ:ଓଡ଼ିଶା
ପେରିଟୋନାଇଟିସ

**ପେରିଟୋନାଇଟିସ** (**Peritonitis**) ନାମ ଦିଆଯାଏ ଯେତେବେଳେ ପେରିଟୋନିଅମ (peritoneum) ବା ଉଦରର (abdomen) ଭିତର କାନ୍ଥ ତ‌ଥା ଉଦରରେ ଥିବା ଅଙ୍ଗମାନଙ୍କର (abdominal organ) ଘୋଡ଼ଣୀରେ ପ୍ରଦାହ ହୁଏ । ଏହି ରୋଗରେ ଅତ୍ୟଧିକ ଯନ୍ତ୍ରଣା, ପେଟ ଫୁଲା, ଜ୍ୱର ଓ ଓଜନ ହ୍ରାସ ଆଦି ଲକ୍ଷଣ ଦେଖାଯାଏ ।
 

ଜଠରାନ୍ତ୍ର ଛିଦ୍ର, ଅଗ୍ନାଶୟ ପ୍ରଦାହ, ପେଲଭିସ ପ୍ରଦାହ ରୋଗ, ସିରୋସିସ୍, ଆପେଣ୍ଡିସାଇଟିସ, ପାକସ୍ଥଳୀ ଘାଆ (stomach ulcer) ଇତ୍ୟାଦି ରୋଗର ଉପ‌ଯୁକ୍ତ ଚିକିତ୍ସା ନହେଲେ ଏହି ପେରିଟୋନାଇଟିସ ରୋଗ ହୁଏ । ଆସାଇଟିସ ଥିଲେ ଓ ପେରିଟୋନିଆଲ ଡିଆଲିସିସ କରାଯାଉଥିଲେ ଏହି ରୋଗ ସଙ୍କଟ ରହେ । ଶାରୀରିକ ପରୀକ୍ଷା (Examination), ରକ୍ତ ପରୀକ୍ଷା (blood tests), ମେଡିକାଲ ଇମେଜିଙ୍ଗ (medical imaging) ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ ।
 

ଆଣ୍ଟିବାୟୋଟିକ (Antibiotics), ଶିରାଭ୍ୟନ୍ତର ତରଳ ପଦାର୍ଥ (intravenous fluids), ଯନ୍ତ୍ରଣା ନିମନ୍ତେ ଔଷଧ (pain medication), ଅପରେଶନ ସାହାଯ୍ୟରେ ଚିକିତ୍ସା କରାଯାଏ । ନାସପାକସ୍ଥଳୀ ନଳୀ (nasogastric tube) ଓ ରକ୍ତ ଟ୍ରାନ୍ସଫ୍ୟୁଜନ (blood transfusion) ମଧ୍ୟ ଆବଶ୍ୟକ ହୋଇପାରେ । ଚିକିତ୍ସା ନପାଇଲେ ଅଳ୍ପ କିଛି ଦିନ ମଧ୍ୟରେ ମୃତ୍ୟୁ ହୋଇଯାଏ । ପ୍ରାୟ ୭.୫% ଲୋକ ଆପେଣ୍ଡିସାଇଟିସ ରୋଗର ଶିକାର ହୁଅନ୍ତି । ସିରୋସିସ୍ ରୋଗୀଙ୍କ ମଧ୍ୟରୁ ପ୍ରାୟ ୨୦% ଲୋକଙ୍କର ପେରିଟୋନାଇଟିସ ହୁଏ ।
 
## ଆଧାର
## ବାହ୍ୟ ଲିଙ୍କ
* openabdomen.org - Peritonitis, Medical and Surgical Therapy Reviewed

ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରସୂନ ଆଜାଦ

**ଆଜାଦ ଉନ୍‌ଜମ୍ ପ୍ରସୂନ** (ଜନ୍ମ: ; ଜନ୍ମସ୍ଥାନ: ମାଇଁମେନ୍‌ସିଂହ, ବଙ୍ଗଳାଦେଶ) ଜଣେ ବଙ୍ଗଳାଦେଶୀ ମଡେଲ, ଅଭିନେତ୍ରୀ, ନିର୍ଦ୍ଦେଶିକା ଏବଂ ପ୍ରଯୋଜିକା । ଆଜାଦ ୨୦୧୨ ମସିହାରେ ତାଙ୍କର ପେଶା ଆରମ୍ଭ କରିଥିଲେ । ସେ ଲକ୍ସ ଚେନାଲ ଆଇ ସୁପରଷ୍ଟାର ପ୍ରତିଯୋଗୀତାରେ ଜଣେ ମଡେଲ ଭାବରେ ଯୋଗଦେଇଥିଲେ ଏବଂ ୨ୟ ସ୍ଥାନରେ ରହି ଫାର୍ଷ୍ଟ ରନର୍‌ଅପ୍ ହୋଇଥିଲେ ।

## ପ୍ରାରମ୍ଭିକ ଜୀବନ
ପ୍ରସୂନ ଆଜାଦ ୧୯୯୪ ମସିହା ଜୁଲାଇ ମାସ ୨୭ ତାରିଖରେ ବଙ୍ଗଳାଦେଶର ମାଇଁମେନ୍‌ସିଂହ ଉପଖଣ୍ଡର ଫୁଲପୁର ଉପଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଆଜାଦ ହୁସେନ ଏବଂ ମାଆ ଶାହାନା ଆଜାଦ । ପ୍ରସୂନଙ୍କର ଉଭୟ ପିତାମାତା ବଙ୍ଗଳାଦେଶର ପୋଲିସ ବିଭାଗରେ କାର୍ଯ୍ୟ କରୁଥିଲେ । ତାଙ୍କର ଜଣେ ଭାଇ ଓ ଭଉଣୀ ଅଛନ୍ତି ।

ପ୍ରସୂନ କେମ୍ବ୍ରିଆନ୍ ସ୍କୁଲ ଓ କଲେଜରେ ପାଠ ପଢ଼ୁଥିଲେ । ସେ ତାଙ୍କର ପିଲାଦିନରୁ ଅଭିନୟ ଏବଂ ରଙ୍ଗୀନ ଦୁନିଆ ପ୍ରତି ଆକର୍ଷିତ ହୋଇଥିଲେ ଓ ତାଙ୍କର ସ୍କୁଲ ସାଙ୍ଗମାନଙ୍କର ପ୍ରେରଣାରେ ସେ ଲକ୍ସ ଚେନାଲ ଆଇ ପ୍ରତିଯୋଗୀତାରେ ଅଂଶଗ୍ରହଣ କରିଥିଲେ ।

## ଅଭିନୟ ଜୀବନ ଓ ପେଶା
୨୦୧୨ ମସିହାରେ ପ୍ରସୂନ ତାଙ୍କର ପେଶା ଆରମ୍ଭ କରିଥିଲେ । ସେ ଲକ୍ସ ଚେନାଲ ଆଇ ସୁପରଷ୍ଟାର ପ୍ରତିଯୋଗୀତାରେ ଅଂଶଗ୍ରହଣ କରିଥିଲେ ଏବଂ ୨ୟ ସ୍ଥାନରେ ରହିଥିଲେ । ୨୦୧୫ ମସିହାରେ ପ୍ରସୂନ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ତାଙ୍କ ପ୍ରଥମ ଚଳଚ୍ଚିତ୍ର ଥିଲା *ଅଚେନା ହୃଦୟ*, ଯାହାର ନିର୍ଦ୍ଦେଶନା ଦେଇଥିଲେ ସଫିକୁଲ୍ ଇସ୍‌ଲାମ୍ ଖାନ୍ । ଏହାପରେ ସେ କାଜି ହାୟାତ୍‌ଙ୍କର କଥାଚିତ୍ର ସର୍ବନାଶ ଯବା କଥାଚିତ୍ରରେ ୨୦୧୫ରେ ଅଭିନୟ କରିଥିଲେ । ବଙ୍ଗଳାଦେଶର ଚଳଚ୍ଚିତ୍ର ଜଗତ ସବୁବେଳେ ପୁରୁଷ ଅଭିନେତାଙ୍କୁ ଅଧିକ ପ୍ରାଧାନ୍ୟ ଦେଉଥିବାରୁ ପ୍ରସୂନ ଏହା ଉପରେ ମତ ଦେଇଥିଲେ ଏବଂ ଏହାପରେ ସର୍ବତ୍ର ସମାଲୋଚିତ ହୋଇଥିଲେ । ୨୦୧୫ ମସିହାରେ ସେ ଦୂରଦର୍ଶନରେ ଅଭିନୟ ଆରମ୍ଭ କରିଥିଲେ । ଜୁଲାଇ ୨୦୧୫ରେ ତାଙ୍କ ଅଭିନୀତ ନାଟକ *କେନୋ ମେଘ ଆଶେ* ବଙ୍ଗଳାଦେଶର ଏନ୍‌ଟିଭିରେ ପ୍ରସାରିତ ହୋଇଥିଲା । ଏହା ପୂର୍ବରୁ ସେ ୨୦୧୧ରେ ଦୂରଦର୍ଶନରେ ପ୍ରସାରିତ ମୁଖୋସ୍ ମନୁଷ୍‌ ନାମକ ଏକ ଧାରାବାହିକରେ ଅତିଥି କଳାକାର ଭୂମିକାରେ ଅଭିନୟ କରିଥିଲେ ।

୨୦୧୫ ମସିହା ମଇ ମାସରେ ପ୍ରସୂନଙ୍କ ଅଭିନୀତ ପ୍ରଥମ କଥାଚିତ୍ର *ଅଚେନା ହୃଦୟ* ମୁକ୍ତିଲାଭ କରିଥିଲା । ଅରିଫିନ୍ ଶୁଭଙ୍କ ସ‌ହ ସେ *ମୃତ୍ତୁପୁରୀ: କିଲ୍ ଜୋନ୍* ଅଭିନୟ କରିଥିଲେ । ଜାନୁଆରୀ ୨୦୧୬ରେ ସେ ଜଣେ ନିର୍ଦ୍ଦେଶିକା ଭାବରେ *ଖୁହେଲିକା*ର ନିର୍ଦ୍ଦେଶନା ଦେଇଥିଲେ । ମଇ ୨୦୧୬ରେ ସେ ପୁଣି ସେହି ଟିଭିରେ *ଜୀବିତ ଓ ମିତ୍ର* ପାଇଁ କାମ କରିଥିଲେ । ୨୦୧୬ରେ ସେ ମୁସାଫିର୍ ଚଳଚ୍ଚିତ୍ରରେ ଜଣେ ଅତିଥି କଳାକାର ଭାବରେ କାମ କରିଥିଲେ । ଜାନୁଆରୀ ୨୦୧୭ରେ ସେ ଏକ ଦୂରଦର୍ଶନ ନାଟକ *ନୀଳପରୀ ନିଳଞ୍ଜନା*ରେ କାମ କରିଥିଲେ ।

## ବାସନ୍ଦ
ଡିସେମ୍ବର ୨୦୧୬ରେ ପ୍ରସୂନ ନିର୍ଦ୍ଦେଶକ ରୁକେୟା ପ୍ରାଚୀଙ୍କ ସ‌ହ ଏକ ଝଗଡ଼ାରେ ସମ୍ପୃକ୍ତ ହୋଇଗଲେ । ଏହାପରେ ପ୍ରାଚୀ ତାଙ୍କ ବିରୁଦ୍ଧରେ ବଙ୍ଗଳାଦେଶର ନିର୍ଦ୍ଦେଶକ ମଣ୍ଡଳୀ ପାଖରେ ଅଭିଯୋଗ କରିଥିଲେ, ଫଳରେ ସେ ମଣ୍ଡଳୀର ସମସ୍ତ ନିର୍ଦ୍ଦେଶକମାନେ ପ୍ରସୂନଙ୍କ ସ‌ହ ବର୍ଷ ପାଇଁ କାମ କରିବେ ନାହିଁ ବୋଲି ନିଷ୍ପତ୍ତି ନେଇଥିଲେ । ପ୍ରସୂନ ତାଙ୍କର ଉଦାସୀନତା ବ୍ୟକ୍ତ କରିଥିଲେ । ସେ ବଙ୍ଗଳାଦେଶର ପ୍ରୋଗ୍ରାମ୍ ପ୍ରଡୁସର୍‌ସ୍ ଆସୋସିଏସନ୍ ଏବଂ ଅଭିନୟଶିଳ୍ପୀ ସଙ୍ଘ ପକ୍ଷରୁ ମଧ୍ୟ ବାସନ୍ଦ ହୋଇଥିଲେ ।

## ଆଧାର
## ବାହାର ଆଧାର
*

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୪ ଜନ୍ମ
ଅଫସାନା ଆରା ବିନ୍ଦୁ

**ଅଫସାନା ଆରା ବିନ୍ଦୁ** (ଜନ୍ମ: ; ଜନ୍ମସ୍ଥାନ: ଢାକା, ବଙ୍ଗଳାଦେଶ) ଜଣେ ବଙ୍ଗଳାଦେଶୀ ମଡେଲ ଏବଂ ଅଭିନେତ୍ରୀ । ସେ ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଏବଂ ଦୂରଦର୍ଶନ କାର୍ଯ୍ୟକ୍ରମରେ ଅଭିନୟ କରନ୍ତି । ୨୦୦୬ ମସିହାରେ ଅଫସାନା ଲକ୍ସ ଚେନାଲ ଆଇ ସୁପରଷ୍ଟାର କାର୍ଯ୍ୟକ୍ରମ ଜରିଆରେ ଜଣେ ମଡେଲ ଭାବରେ ତାଙ୍କର ପେଶା ଆରମ୍ଭ କରିଥିଲେ । ସେତେବେଳେ ସେ ଜାହାଙ୍ଗୀରନଗର ବିଶ୍ୱବିଦ୍ୟାଳୟରେ ବ୍ୟବସାୟ ପ୍ରବନ୍ଧ ଶାସ୍ତ୍ର ଅଧ୍ୟୟନ କରୁଥିଲେ । ବିନ୍ଦୁ ମଡେଲିଂରେ ଏହିଭଳି ଛୋଟ ଛୋଟ କାମ କରିବାପରେ ବିଭିନ୍ନ ପ୍ରତିଯୋଗୀତାମୂଳକ କାର୍ଯ୍ୟରେ କାମ କରିବା ଆରମ୍ଭ କରିଥିଲେ । ସେହି ବର୍ଷ ସେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ନିର୍ଦ୍ଦେଶକ ତାଉକୀର ଅହମ୍ମଦଙ୍କ ନିର୍ଦ୍ଦେଶିତ କଥାଚିତ୍ର *ଦାରୁଚିନି ଦୀପ* ଜରିଆରେ ସେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ, ଯେଉଁଥିରେ ସେ ଏକ ଛୋଟ ଭୂମିକାରେ ଅଭିନୟ କରିଥିଲେ । ମାତ୍ର ତାଙ୍କର ସେହି ଛୋଟ ଭୂମିକାଟିକୁ ସମୀକ୍ଷକମାନେ ଯୁକ୍ତାତ୍ମକ ଭାବରେ ଗ୍ରହଣ କରିଥିଲେ ଏବଂ ତାଙ୍କର ଅଭିନୟକୁ ଦର୍ଶନ ଅଧିକ ପସନ୍ଦ କରିଥିଲେ, ଯାହାକି ତାଙ୍କ ଆତ୍ମବିଶ୍ୱାସକୁ ଅଧିକ ଦୃଢ଼ କରିଥିଲା । ଏହାପରେ ସେ *ଜାଗୋ* ଓ *ପିରିତେର୍ ଅଗୁନ୍ ଜୋଲେ ଦିଗୁନ* କଥାଚିତ୍ରରେ ତାଙ୍କର ଅଭିନୟର ପାରଦର୍ଶିତା ଦେଖାଇଥିଲେ । ୨୦୧୫ ମସିହାରେ ମୁକ୍ତିଲାଭ କରିଥିବା ଶୋହେଲ ଅର୍‌ମାନଙ୍କର ନିର୍ଦ୍ଦେଶିତ ଚଳଚ୍ଚିତ୍ର *ଏଇତ ପ୍ରେମ*ରେ ଅଫସାନା ଅଭିନୟ କରିଥିଲେ ।

## ପ୍ରାରମ୍ଭିକ ଜୀବନ ଓ ଶିକ୍ଷା
ଅଫସାନା ଆରା ବିନ୍ଦୁ ୧୯୮୮ ମସିହାର ଜାନୁଆରୀ ମାସ ୧୪ ତାରିଖରେ ବଙ୍ଗଳାଦେଶର ଢାକାଠାରେ ଜନ୍ମଗ୍ରହଣ କରିଥିଲେ । ସେ ଜାହାଙ୍ଗୀରନଗର ବିଶ୍ୱବିଦ୍ୟାଳୟରେ ବ୍ୟବସାୟ ପ୍ରବନ୍ଧ ଶାସ୍ତ୍ର ଅଧ୍ୟୟନ କରୁଥିବା ସମୟରେ ମଡେଲିଂ କରିବା ଆରମ୍ଭ କରିଥିଲେ ।

## ମଡେଲିଂ ଏବଂ ଅଭିନୟ ଜୀବନ
ଅଫସାନା ଆରା ବିନ୍ଦୁ ୨୦୦୬ ମସିହାରେ ଲକ୍ସ ଚେନାଲ ଆଇ ସୁପରଷ୍ଟାର ପ୍ରତିଯୋଗୀତାରେ ଅଂଶଗ୍ରହଣ କରିଥିଲେ ଏବଂ ୨ୟ ସ୍ଥାନରେ ରହି ମଡେଲିଂରେ ତାଙ୍କର ପେଶା ଆରମ୍ଭ କରିଥିଲେ । ଏହାପରେ ସେ ସେହି ବର୍ଷ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା *ଦାରୁଚିନି ଦୀପ* । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ତାଉକୀର ଅହମ୍ମଦ । ଏହାପରେ ୨୦୧୦ ମସିହାରେ ଜାଗୋ, ୨୦୧୧ ମସିହାରେ ପିରିତେର୍ ଅଗୁନ୍ ଜୋଲେ ଦିଗୁନ କଥାଚିତ୍ରରେ ଅଭିନୟ କରିଥିଲେ । ୨୦୧୫ ମସିହାରେ ତାଙ୍କ ଅଭିନୀତ କଥାଚିତ୍ର ଏଇତ ପ୍ରେମ ମୁକ୍ତିଲାଭ କରିଥିଲା ।

ବିନ୍ଦୁ ଜଣେ ମଡେଲ ଭାବରେ କାମ କରିବା ଏବଂ କଥାଚିତ୍ରରେ ଅଭିନୟ କରିବା ବ୍ୟତୀତ କିଛି କାର୍ଯ୍ୟକ୍ରମର ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି ଏବଂ ବିଭିନ୍ନ ବଙ୍ଗଳାଦେଶୀ ଦୂରଦର୍ଶନ ଧାରାବାହିକ ଓ ନାଟକରେ ଅଭିନୟ କରିଛନ୍ତି । ଚୟନିକା ଚୌଧୁରୀଙ୍କ ନିର୍ଦ୍ଦେଶନାରେ *ମୁଗ୍ଧ ନିଳୀମାର ପ୍ରାନ୍ତୟେ*, *ଓନାକାଙ୍ଖିତ*, *ଲାଲ ଗୋଲାପ ସଦା ମନ* ଆଦି ଧାରାବାହିକରେ ଅଭିନୟ କରିଥିଲେ । ସେ ଅଭିନେତା ସଜଳ ନୂର୍‌ଙ୍କ ସ‌ହ ତମୟ ଚେରେ କଥାଏ ଜାବୋ, ଏଖାନଏ ଶେଷ ନୟ, ଦୁଲ୍‌ଚେ ଦୋଲ୍‌ନା, ସରି, ଏକ ଆକାଶ ନୀଲ୍, ଛୋଟବେଳ, ଚେନା ଚେନା ଲାଗେ ଆଦି ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ ।

## ବୈବାହିକ ଜୀବନ
ଅଫସାନା ଆରା ବିନ୍ଦୁ ଆସିଫ ସଲାଉଦ୍ଦିନ ମାଲେକଙ୍କୁ ବିବାହ କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:୧୯୮୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଭାରିଆଣ୍ଟ କ୍ରୁଜଫେଲ୍ଟ-ଜାକୋବ ଡିଜିଜ

**ଭାରିଆଣ୍ଟ କ୍ରୁଜଫେଲ୍ଟ-ଜାକୋବ ଡିଜିଜ** (ଇଂରାଜୀ ଭାଷାରେ **Variant Creutzfeldt–Jakob disease**/ **vCJD**) ଏକ ପ୍ରକାର ମସ୍ତିଷ୍କ ବେମାରୀ (brain disease) ଯାହା ଟ୍ରାନ୍ସମିସିବ୍ଲ ସ୍ପୋଞ୍ଜିଫର୍ମ ଏନ‌କେଫାଲୋପାଥି (transmissible spongiform encephalopathy) ପରିବାରର ରୋଗ । ଲକ୍ଷଣ ପ୍ରକାଶ ପାଇବା ପରେ ୧୩ ମାସ ଆୟୁଷ (life expectancy) ରହିପାରେ ।

ପ୍ରିଅନ (prions), ଏକ ମିସଫୋଲ୍ଡେଡ ପ୍ରୋଟିନ ଯୋଗୁ ଏହି ରୋଗ ହୁଏ । ବୋଭାଇନ ସ୍ପୋଞ୍ଜିଫର୍ମ ଏନ‌କେଫାଓପାଥି ରୋଗ‌ଗ୍ରସ୍ତ ଗୋମାଂସ ଖାଇବା (bovine spongiform encephalopathy) ଯୋଗୁ ରୋଗ ବ୍ୟାପିଥାଏ । 
ପ୍ରଦୂଷିତ ଅପରେଶନ ଉପକରଣ ବା ରକ୍ତ ଉପଜ ଯୋଗୁ ମଧ୍ୟ ବ୍ୟାପେ । କେତେକ ମାନ‌ଦଣ୍ଡ ଅନୁସାରେ ସନ୍ଦେହ କରାଯିବା ପରେ ରୋଗ ନିର୍ଣ୍ଣୟ କରାଯାଏ । କ୍ରୁଜଫେଲ୍ଟ-ଜାକୋବ ଡିଜିଜ ରୋଗଠାରୁ ଏହା ଏକ ପୃଥକ୍ ରୋଗ ଯଦିଓ ଉଭୟ ରୋଗ ପ୍ରିଅନ ପ୍ରୋଟିନ ଯୋଗୁ ହୁଏ ।
 

ସ‌ହାୟକ ଯତ୍ନ (Supportive care) ଚିକିତ୍ସା କରାଯାଏ । ସନ ୨୦୧୨ ସୁଦ୍ଧା ସଂଯୁକ୍ତ ରାଷ୍ଟ୍ରରେ ୧୭୦ ରୋଗୀ ଚିହ୍ନଟ ହୋଇଥିଲେ ଓ ପୃଥିବୀର ଅନ୍ୟ ସ୍ଥାନରେ ୫୦ଟି କେଶ୍ ଚିହ୍ନଟ ହୋଇଥିଲା । ସନ ୨୦୦୦ ପରଠାରୁ ଏ ରୋଗ କମିଯାଇଛି ।   ୩୦ ବର୍ଷରୁ କମ୍ ବୟସ୍କ ଲୋକଙ୍କୁ ଏ ରୋଗ ହୁଏ ।  
ସନ ୧୯୯୬ରେ ଏଡିନବର୍ଗ, ସ୍କଟଲ୍ୟାଣ୍ଡରେ (Edinburgh) ପ୍ରଥମେ ଚିହ୍ନଟ ହୋଇଥିଲା ।
 
## ଏହା ମଧ୍ୟ ଦେଖନ୍ତୁ
*Jonathan Simms person who died from vCJD

## ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଓଲିକ୍ରାନନ୍ ବର୍ସାଇଟିସ

ଓଲିକ୍ରାନନ୍ ବର୍ସାଇଟିସ (ଇଂରାଜୀ ଭାଷାରେ **Olecranon bursitis**) ରୋଗରେ କ‌ହୁଣୀ ଅଗ୍ରଭାଗ ଲାଲ ଦେଖାଯାଏ, ଫୁଲିଯାଏ ଓ ଯନ୍ତ୍ରଣା ହୁଏ । ସଂକ୍ରମଣ (infection) ଯୋଗୁ ହେଉଥିଲେ ଜ୍ୱର ରହିପାରେ । କେତେକ କାର୍ଯ୍ୟ ଯେପରିକି ବଗିଚା, ମେସିନ, ଖଣି ଓ ପ୍ଲମ୍ବିଙ୍ଗ କାମ ସ‌ହିତ ଏ ରୋଗ ସଂଯୁକ୍ତ ଥାଏ । ଅନ୍ୟ ସମସ୍ତ ଉପଚାର ଫଳପ୍ରଦ ନହେଲେ ଅପରେଶନ କରିବାକୁ ସୁପାରିସ କରାଯାଏ ।
 
## ଆଧାର
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଫେନସାଇକ୍ଲିଡିନ

**ଫେନସାଇକ୍ଲିଡିନ** (ଇଂରାଜୀ ଭାଷାରେ **Phencyclidine**/ **PCP**), ଅନ୍ୟ ଏକ ନାମ ଆଞ୍ଜେଲ ଡସ୍ଟ/ **angel dust** among other names) ଏକ ଔଷଧ ଯାହାର ମନ-ପରିବର୍ତ୍ତନ ପ୍ରଭାବ ଥାଏ । ଏହା ଯୋଗୁ ହାଲ୍ୟୁସିନେସନ (hallucinations), ବିକୃତ ଧ୍ୱନି ଶ୍ରବଣ ଓ ହିଂସାପରାୟଣ ବ୍ୟବ‌ହାର (violent behavior ଦେଖାଯାଇପାରେ). ଗଞ୍ଜେଇ (cannabis) ଓ ଧୁଆଁପତ୍ର (tobacco) ସ‌ହିତ ମଧ୍ୟ ନିଆଯାଏ ।  ରାସାୟନିକ ଭାବେ ଏହା ଆରିଲସାଇକ୍ଲୋହେକ୍ସିଲାମିନ (arylcyclohexylamine) ଶ୍ରେଣୀର (class) ଏକ ଔଷଧ ଓ ଫର୍ମାକୋଲୋଜି (pharmacologically) ଅନୁସାରେ ଏହା ଏକ ଡିସୋସିଏଟିଭ ନିଶ୍ଚେତକ (dissociative anesthetic) । ପିସିପି ପ୍ରାଥମିକ ଭାବରେ ଏନଏମଡିଏ ରିସେପ୍ଟର ଆଣ୍ଟାଗୋନିସ୍ଟ (NMDA receptor antagonist) ଆକାରରେ କାମ କରେ ।

ଯୁକ୍ତରାଷ୍ଟ୍ର ଆମେରିକାରେ ଏହି ପିସିପି ବ‌ହୁତ ବ୍ୟବ‌ହାର କରାଯାଏ । ସନ ୧୯୭୦ରେ ଏହାର ବ୍ୟବ‌ହାର ଶିର୍ଷରେ ଥିଲା, ସନ ୨୦୦୫ରୁ ୨୦୧୧ ମଧ୍ୟରେ ଏହି ଡ୍ରଗ ଯୋଗୁ ବିଭିନ୍ନ ଆଶୁ ଚିକିତ୍ସା ବିଭାଗରେ ରୋଗୀ ସଂଖ୍ୟା ବଢ଼ିଯାଇଛନ୍ତି ।
  

ପିସିପି ପ୍ରଥମେ ସନ ୧୯୨୬ରେ ପ୍ରସ୍ତୁତ ହୋଇଥିଲା ଓ ମାର୍କେଟକୁ ସନ ୧୯୫୦ରେ ଏକ ନିଶ୍ଚେତକ (anesthetic) ଔଷଧ ଭାବରେ ଆସିଲା । ସନ ୧୯୬୫ରେ ଏହାକୁ ମାନବ ବ୍ୟବ‌ହାର ପାଇଁ ଓ ସନ ୧୯୭୮ରେ ପଶୁମାନଙ୍କ ପାଇଁ ଏହାର ଅତ୍ୟଧିକ ପାର୍ଶ୍ୱ ପ୍ରତିକ୍ରିୟା ଯୋଗୁ ନିଷିଦ୍ଧ କରାଯାଇଥିଲା ।
 
## ଆଧାର
## ବାହ୍ୟ ଲିଙ୍କ 
* Erowid.org – PCP Information
* National Institute of Drug Abuse InfoFacts: PCP (Phencyclidine) 
* Drugs and Human Performance Fact Sheets on Phencyclidine
* Phencyclidine and Ketamine: A View From the Street-1981 article on the use and effects of PCP 

ଶ୍ରେଣୀ:ଔଷଧ
ଶିଶୁ ଶ୍ରମିକ ନିରୋଧ ଦିବସ

**ଶିଶୁ ଶ୍ରମିକ ନିରୋଧ ଦିବସ** ପ୍ରତିବର୍ଷ ଜୁନ ମାସ ୧୨ ତାରିଖରେ ପାଳିତ ହୁଏ । ଏହି ଦିବସ ପାଳନ ମୁଖ୍ୟ ଉଦ୍ଦେଶ୍ୟ ହେଉଛି ବିଶ୍ୱ ସ୍ତରରେ ବାଳଶ୍ରମ ବିରୋଧରେ ଜନ ମତ ସୃଷ୍ଟି କରିବା ।

## ଇତିହାସ 
ଅନ୍ତରାଷ୍ଟ୍ରୀୟ ଶ୍ରମ ସଂଗଠନ (ILO)ର ଉଦ୍ୟମରେ ୨୦୦୨ ମସିହାରୁ ଏହି ଦିବସ ପାଳନ କରାଯାଉଛି । ବିଶ୍ୱ ଶ୍ରମ ସଂଗଠନର ୧୩୮ତମ ଅବଂ ୧୮୨ତମ ସମ୍ମେଳନରେ ଏ ସଂପର୍କିତ ଘୋଷଣାନାମା ଗୃହିତ ହୋଇଛି । ଶିଶୁ ଶ୍ରମିକ ବିରୋଧରେ ନୋବେଲ ବିଜେତା କୈଳାସ ସତ୍ୟାର୍ଥୀ ତିନି ଦଶନ୍ଧୀ ଧରି ବଚ୍‌ପନ ବଚାଓ ଆନ୍ଦୋଳନ ଚଳାଇଛନ୍ତି ।

## ଆଧାର 
## ବାହାର ଆଧାର 
ଶ୍ରେଣୀ:ଜୁନ ମାସର ପାଳିତ ଦିବସ
ଅପୁ ବିଶ୍ୱାସ

**ଅପୁ ବିଶ୍ୱାସ** (ଜନ୍ମ: ; ଜନ୍ମସ୍ଥାନ: ବୋଗ୍ରା ଜିଲ୍ଲା, ବଙ୍ଗଳାଦେଶ; ଜନ୍ମନାମ: ଅବନ୍ତି ବିଶ୍ୱାସ) ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ । ସେ ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରନ୍ତି । ୨୦୦୫ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା କାଲ୍ ସକଳେ, ଯାହାର ନିର୍ଦ୍ଦେଶନା ଦେଇଥିଲେ ଅମଜାଦ ହୁସେନ । ଏହାପରେ ୨୦୦୬ ମସିହାରେ ସେ ମୁଖ୍ୟ ନାୟିକା ଭାବରେ ଅଭିନୟ କରିବା ଆରମ୍ଭ କରିଥିଲେ । ଅଭିନେତା ଶକିବ ଖାନ୍‌ଙ୍କ ସହ କୋଟୀ ଠାକର କବିନ୍‌ କଥାଚିତ୍ରରେ ସେ ମୁଖ୍ୟ ଚରିତ୍ରରେ ଅଭିନୟ କରିଥିଲେ, ଯାହର ନିର୍ଦ୍ଦେଶନା ଦେଇଥିଲେ ଏଫ୍‌.ଆଇ. ମାଣିକ୍ । ଅପୁ ପ୍ରାୟ ଅଧିକାଂଶ ଚଳଚ୍ଚିତ୍ର ଶକିବ ଖାନ୍‌ଙ୍କ ସ‌ହ କରିଛନ୍ତି ଏବଂ ୨୦୦୮ରେ ତାଙ୍କୁ ବିବାହ କରିଥିଲେ । ବିବାହ ପରେ ସେ ମୁସଲମାନ ଧର୍ମ ଗ୍ରହଣ କରିଥିଲେ ।

## ପ୍ରାରମ୍ଭିକ ଜୀବନ
ଅପୁ ବିଶ୍ୱାସ ୧୧ ଅକ୍ଟୋବର ୧୯୮୩ରେ ବଙ୍ଗଳାଦେଶର ବୋଗ୍ର ଜିଲ୍ଲାରେ ଏକ ହିନ୍ଦୁ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଥିଲେ ଉପେନ୍ଦ୍ରନାଥ ବିଶ୍ୱାସ ଓ ମାଆ ଶେଫାଳୀ ବିଶ୍ୱାସ । ଅପୁ ତାଙ୍କର ପିଲାଦିନରୁ ଅଭିନୟ ପ୍ରତି ଆକର୍ଷିତ ହୋଇଥିଲେ ଏବଂ ଶିଳ୍ପକଳା ଆକାଡେମୀରୁ ନୃତ୍ୟ ଶିକ୍ଷା ଆରମ୍ଭ କରିଥିଲେ । ତାଙ୍କର ପିତାମାତା ତାଙ୍କୁ ରଙ୍ଗୀନ ଦୁନିଆରେ କାମ କରିବା ପାଇଁ ପ୍ରେରଣା ଦେଇଥିଲେ ।

## ଅଭିନୟ ଜୀବନ
୨୦୦୫ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ, ମାତ୍ର ତାଙ୍କ ଅଭିନୀତ ପ୍ରଥମ କଥାଚିତ୍ର ଅମଜାଦ ହୁସେନଙ୍କ ନିର୍ଦ୍ଦେଶିତ କାଲ୍ ସକଳେରେ ସେ ମୁଖ୍ୟ ଭୂମିକାରେ ଅଭିନୟ କରିନଥିଲେ । ସେ ୨୦୦୬ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ ଜଣେ ମୁଖ୍ୟ ନାୟିକା ଭାବରେ ଅଭିନେତା ଶକିବ ଖାନ୍‌ଙ୍କ ସହ କୋଟୀ ଠାକର କବିନ୍‌ କଥାଚିତ୍ରରେ ଅଭିନୟ କରିଥିଲେ । ଏହି କଥାଚିତ୍ରଟିରେ ଅପୁଙ୍କର ଅଭିନୟକୁ ସଭିଏଁ ପସନ୍ଦ କରିଥିଲେ ଏବଂ ଧାଲ୍ଲିଉଡ୍‌ରେ ତାଙ୍କୁ ଜଣେ ପ୍ରତିଷ୍ଠିତ ଅଭିନେତ୍ରୀ ଭାବରେ ଗଣାଗଲା । ତାଙ୍କ ଅଭିନୀତ ଅଧିକାଂଶ କଥାଚିତ୍ରରେ ସେ ଶକିବ ଖାନ୍‌ଙ୍କ ସ‌ହ ଅଭିନୟ କରିଛନ୍ତି । ଏହି ଯୋଡ଼ି ବଙ୍ଗଳାଦେଶର କଥାଚିତ୍ର ଜଗତରେ ଲୋକପ୍ରିୟ ଯୋଡ଼ିମାନଙ୍କ ମଧ୍ୟରୁ ଅନ୍ୟତମ । ୨୦୧୩ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଦେବଦାସର ପୁନଃନିର୍ମାଣ କରାଗଲା ଏବଂ ସେଥିରେ ସେ ପାର୍ବତୀ ଭୂମିକାରେ ଅଭିନୟ କରିଥିଲେ । ୨୦୧୩ ମସିହାରେ ତାଙ୍କ ଅଭିନୀତ କଥାଚିତ୍ର ବଙ୍ଗଳାଦେଶୀ କଥାଚିତ୍ର *ମାଇଁ ନେମ୍ ଇଜ୍ ଖାନ୍* ବକ୍ସ ଅଫିସ୍‌ରେ ସଫଳ ବ୍ୟବସାୟ କରିଥିଲା ।

## ବ୍ୟକ୍ତିଗତ ଜୀବନ
୨୦୦୮ ମସିହାରେ ଅପୁ ବିଶ୍ୱାସ ବଙ୍ଗଳାଦେଶୀ ଅଭିନେତା ଶକିବ ଖାନ୍‌ଙ୍କୁ ବିବାହ କରିଥିଲେ । ସେହିବର୍ଷ ସେ ମୁସଲମାନ ଧର୍ମ ଗ୍ରହଣ କରିଥିଲେ ଏବଂ ତାଙ୍କର ନାମ ଅପୁ ବିଶ୍ୱାସରୁ ଅପୁ ଇସ୍‌ଲାମ୍ ବିଶ୍ୱାସକୁ ବଦଳାଇଦେଇଥିଲେ । ଏହି ଦମ୍ପତିଙ୍କର ଗୋଟିଏ ଆବ୍‌ରାମ୍ ଖାନ୍ ନାମକ ଏକ ପୁଅ ଅଛି, ଯିଏକି ୨୭ ସେପ୍ଟେମ୍ବର ୨୦୧୬ରେ କଲିକତା ଜନ୍ମଗ୍ରହଣ କରିଥିଲେ । ଅପୁ ତାଙ୍କର ବିବାହ ଏବଂ ପିଲା ବିଷୟରେ ସର୍ବସାଧାରଣରେ କୌଣସି ତଥ୍ୟ ପ୍ରକାଶ କରିନଥିଲେ । ୧୦ ଅପ୍ରେଲ ୨୦୧୭ରେ ସେ ଏକ ଦୂରଦର୍ଶନ କାର୍ଯ୍ୟକ୍ରମରେ ତାଙ୍କ ପୁଅ ସ‌ହ ଏକ ସାକ୍ଷାତକାର ଦେଇଥିଲେ ଏବଂ ସେତେବେଳେ ତାଙ୍କ ବିବାହ ବିଷୟରେ ସର୍ବସାଧାରଣରେ ସ୍ୱୀକାର କରିଥିଲେ ।

ଶକିବ ଖାନ୍ ୨୨ ନଭେମ୍ବର ୨୦୧୭ରେ ଅପୁଙ୍କୁ ଛାଡ଼ପତ୍ର ଦେବାକୁ ଆବେଦନ କରିଥିଲେ ଏବଂ ୨୨ ଫେବୃଆରୀ ୨୦୧୮ରେ ତାଙ୍କ ଅବେଦନକୁ ଛାଡ଼ପତ୍ରକୁ ସ୍ୱୀକୃତି ମିଳିଥିଲା ଏବଂ ଉଭୟ ଦମ୍ପତି ଅଲଗା ହୋଇଯାଇଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ବିଶ୍ୱ ମ୍ୟାଲେରିଆ ଦିବସ

**ବିଶ୍ୱ ମ୍ୟାଲେରିଆ ଦିବସ** ପ୍ରତିବର୍ଷ ଏପ୍ରିଲ ୨୫ରେ ପାଳିତ ହେଇଥାଏ । ମ୍ୟାଲେରିଆ ସମ୍ପର୍କରେ ଜନସଚେତନତା ସୃଷ୍ଟି କରିବା ଲାଗି ଏହି ଦିବସରେ ବିଶ୍ୱ ସ୍ୱାସ୍ଥ୍ୟ ସଂଗଠନ ପକ୍ଷରୁ ବିଭିନ୍ନ କାର୍ଯ୍ୟକ୍ରମର ଆୟୋଜନ କରାଯାଇଥାଏ । ଏହି ସଂଗଠନ ପକ୍ଷରୁ ପ୍ରକାଶିତ ଏକ ବିଜ୍ଞପ୍ତିରେ କୁହାଯାଇଛି ଯେ,ସମଗ୍ର ବିଶ୍ୱକୁ ମ୍ୟାଲେରିଆ ମୁକ୍ତ କରିବା ହେଉଛି ମୂଳ ଲକ୍ଷ ।
## ଇତିହାସ 
ବିଶ୍ୱରେ ଅନ୍ତତଃ ୧୦୬ ଦେଶର ୩.୩ ବିଲିୟନ ଲୋକ ମ୍ୟାଲେରିଆ ରୋଗରେ ଆକ୍ରାନ୍ତ । ଏକ ତଥ୍ୟ ଅନୁସାରେ କେବଳ ୨୦୧୨ ମସିହାରେ ୬୨,୭୦୦ ଜଣ ମ୍ୟାଲେରିଆର ଶିକାର ହୋଇ ମୃତ୍ୟୁ ବରଣ କରିଥିଲେ । ଏମାନଙ୍କ ମଧ୍ୟରୁ ଅଧିକାଂଶ ହେଉଛନ୍ତି ଆଫ୍ରିକୀୟ ଶିଶୁ ତଥା ଏସିଆ ଓ ଲାଟିନ ଆମେରିକା ନିବାସୀ । ମଧ୍ୟ ଇଉରୋପର କିଛି ଅଞ୍ଚଳ ମଧ୍ୟ ଏହି ରୋଗର କବଳିତ । 

ଆଫ୍ରିକା ମ୍ୟାଲେରିଆ ଦିବସ ପାଳନ ପାଇଁ ପ୍ରଥମେ ହୋଇଥିବା ପ୍ରୟାସରୁ ବିଶ୍ୱ ମ୍ୟାଲେରିଆ ଦିବସର ସୃଷ୍ଟି । ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ବିଶ୍ୱ ସାର୍ବଜନିକ ସ୍ୱାସ୍ଥ୍ୟ ରକ୍ଷା ଅଭିଯାନ ଅନ୍ତର୍ଗତ ଯେଉଁ ଆଠୋଟି କାର୍ଯ୍ୟକ୍ରମ ପାଳିତ ହେଉଅଛି, ତନ୍ମଧ୍ୟରୁ ବିଶ୍ୱ ମ୍ୟାଲେରିଆ ଦିବସ ଅନ୍ୟତମ । ଅନ୍ୟ ସାତୋଟି ହେଲା, .ବିଶ୍ୱ ରକ୍ତଦାତା ଦିବସ, ବିଶ୍ୱ ଟୀକାକରଣ ସପ୍ତାହ,ବିଶ୍ୱ କ୍ଷୟରୋଗ ଦିବସ,ବିଶ୍ୱ ତମାଖୁ ଦିବସ,ବିଶ୍ୱ ହେପାଟାଇଟିସ ଦିବସ,ବିଶ୍ୱ ସ୍ୱାସ୍ଥ୍ୟ ଦିବସ ଓ ବିଶ୍ୱ ଏଡସ୍ ଦିବସ ।

ନିକଟ ଅତୀତରେ ପ୍ରକାଶିତ ବିଶ୍ୱ ମାଲେରିଆ ରିପୋର୍ଟ ଅନୁସାରେ ୨୦୧୫ ମସିହାରେ ବିଶ୍ୱ ସ୍ତରରେ ୪୨୯୦୦୦ ମ୍ୟାଲେରିଆ ଜନିତ ମୃତ୍ୟୁ ସହିତ ୨୧୨ ମିଲିୟନ ନୂତନ ମ୍ୟାଲେରିଆ ରୋଗୀ ଚିହ୍ନଟ ହୋଇଛନ୍ତି । ୨୦୧୦ ମସିହାରୁ ୨୦୧୫ ମସିହା ମଧ୍ୟରେ ମ୍ୟାଲେରିଆ ରୋଗ ସଂକ୍ରମଣ କ୍ଷେତ୍ରରେ ଶତକଡା ୨୧ ଭାଗ ହ୍ରାସ ଏବଂ ମ୍ୟାଲେରିଆ ଜନିତ ମୃତ୍ୟୁରେ 29 ଶତକଡା ହ୍ରାସ ପରିଲକ୍ଷିତ ହୋଇଛି ।

## ମାଲେରିଆ ଦିବସର ବିଷୟବସ୍ତୁ 
ପ୍ରତିବର୍ଷ ବିଶ୍ୱ ମ୍ୟାଲେରିଆ ଦିବସ ପାଳନ ଅବସରରେ ଏକ ନିର୍ଦ୍ଦିଷ୍ଟ ବିଷୟବସ୍ତୁ ଚୟନ କରାଯାଏ । ଫଳରେ ଉକ୍ତ ବିଷୟବସ୍ତୁକୁ ଆଖି ଆଗରେ ରଖି ସେହି ବର୍ଷର ବିଭିନ୍ନ କାର୍ଯ୍ୟକ୍ରମର ଆୟୋଜନ ହୁଏ । ବିଗତ ବର୍ଷ ମାନଙ୍କରେ ଚୟନ କରାଯାଇଥିବା ବିଷୟବସ୍ତୁ ହେଉଛି ଏହିଭଳି:
* ବିଶ୍ୱ ମ୍ୟାଲେରିଆ ଦିବସ- 2018: "Ready to beat malaria"
* ବିଶ୍ୱ ମ୍ୟାଲେରିଆ ଦିବସ- 2016-2017: "End Malaria For Good"
* ବିଶ୍ୱ ମ୍ୟାଲେରିଆ ଦିବସ- 2013-2014-2015: "Invest in the future: defeat malaria"
* ବିଶ୍ୱ ମ୍ୟାଲେରିଆ ଦିବସ- 2012: "Sustain Gains, Save Lives: Invest in Malaria"
* ବିଶ୍ୱ ମ୍ୟାଲେରିଆ ଦିବସ- 2011: "Achieving Progress and Impact"
* ବିଶ୍ୱ ମ୍ୟାଲେରିଆ ଦିବସ- 2009-2010: "Counting malaria out"
* ବିଶ୍ୱ ମ୍ୟାଲେରିଆ ଦିବସ- 2008: "Malaria: a disease without borders

## ଆଧାର 
## ବାହାର ଆଧାର 
ଶ୍ରେଣୀ:ଅପ୍ରେଲ ମାସର ପାଳିତ ଦିବସ
ସ୍ୱରୂପ ରଞ୍ଜନ ମିଶ୍ର

**ସ୍ୱରୂପ ରଞ୍ଜନ ମିଶ୍ର**, ପୂର୍ବ ଆଫ୍ରିକୀୟ ଦେଶ କେନିଆର ରାଜଧାନୀ ନାଇରୋବିରେ ରହୁଥିବା ଜଣେ ଓଡ଼ିଆ ଡାକ୍ତର । ୨୦୧୭ ମସିହାରେ ସେ କେନିଆର ସଂସଦକୁ ଜଣେ ସାଂସଦ ଭାବରେ ନିର୍ବାଚିତ ହୋଇଛନ୍ତି । ସେ ଓଡ଼ିଶାର ଜଗତସିଂହପୁର ଜିଲ୍ଲାର ମୂଳ ବାସିନ୍ଦା ।

## ବାଲ୍ୟଜୀବନ ଓ ଶିକ୍ଷା 
ସ୍ୱରୂପ ରଞ୍ଜନ, ଜଗତସିଂହପୁର ଜିଲ୍ଲାର ଏରସମା ବ୍ଲକ ଅନ୍ତର୍ଗତ ପଞ୍ଚପାଲି ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଧିରେନ୍ଦ୍ରନାଥ ମିଶ୍ର । ସ୍ୱରୂପ ନିଜ ପ୍ରାଥମିକ ଶିକ୍ଷା ଗ୍ରାମ ବିଦ୍ୟାଳୟରୁ ଓ ହାଇସ୍କୁଲ ଶିକ୍ଷା କଟକର ରେଭେନ୍‌ସା କଲିଜିଏଟ ସ୍କୁଲରୁ ହାସଲ କରିଥିଲେ । ୧୯୯୧ ମସିହାରେ ବ୍ରହ୍ମପୁରର ମହାରାଜା କୃଷ୍ଣ ଚନ୍ଦ୍ର ଗଜପତି ଭେଷଜ ମହାବିଦ୍ୟାଳୟରୁ ସେ ଡାକ୍ତରୀ ପାଠ ସାରିଥିଲେ । ୧୯୯୪ ମସିହାରେ ସେ ରାଜସ୍ଥାନ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଓ ୨୦୦୨ ମସିହାରେ ଜର୍ମାନୀରୁ ଡିଏମ୍ ଡିଗ୍ରୀ ହାସଲ କରିଥିଲେ । 

## କର୍ମଜୀବନ 
୧୯୯୫ ମସିହାରୁ ସ୍ୱରୂପ ମୁମ୍ବାଇର ହିନ୍ଦୁଜା ହାସପତାଲରେ କାମ କରିବା ଆରମ୍ଭ କରିଥିଲେ । ୧୯୯୭ ମସିହାରେ ସ୍ୱରୂପ ନିଜ ଡାକ୍ତର ପତ୍ନୀ ପଲ୍ଲବୀଙ୍କ ସହ କେନିଆ ଚାଲିଯାଇଥିଲେ ଓ ସେଠାର ନାଗରିକତ୍ୱ ହାସଲ କରିଥିଲେ । ବହୁବର୍ଷ ପର୍ଯ୍ୟନ୍ତ ଡାକ୍ତରୀ ପାଠ ଶିକ୍ଷାଦାନ କରିବା ପରେ, ୨୦୦୪ ମସିହାରେ "ମେଡ଼ିହିଲ ହସପିଟାଲ" ପ୍ରତିଷ୍ଠା କରିଥିଲେ । ବର୍ତ୍ତମାନ ସେ "ମୋଇ ୟୁନିଭର୍ସିଟି କଲେଜ୍ ଅଫ୍ ମେଡ଼ିସିନ୍"ରେ ଅଧ୍ୟକ୍ଷ ଭାବରେ ଅବସ୍ଥାପିତ ।

## ସମାଜସେବା ଓ ରାଜନୀତି 
କେନିଆରେ ନିଜ ଅବସ୍ଥାନ ଆରମ୍ଭରୁ ସ୍ୱରୂପ ରଞ୍ଜନ ସମାଜସେବାରେ ନିଜକୁ ନିୟୋଜିତ କରିଆସିଛନ୍ତି । ଇତିମଧ୍ୟରେ ସେ ନିଜ ମେଡ଼ିହିଲ ହସପିଟାଲର ୪ଟି ଶାଖା ଖୋଲି ସାରିଛନ୍ତି । ତାଙ୍କ ଉଦ୍ୟମରେ ୫ଟି ପ୍ରାଥମିକ ଓ ୪ଟି ଉଚ୍ଚବିଦ୍ୟାଳୟ ପ୍ରତିଷ୍ଠା ହୋଇସାରିଛି । ୨୦୧୭ ମସିହାରେ ସେ "କେସେସ୍" ନିର୍ବାଚନ ମଣ୍ଡଳୀରୁ "ଜୁବୁଲି ପାର୍ଟିର" ପାର୍ଥୀ ଭାବରେ ନିର୍ବାଚନ ଜିତି, କେନିଆ ସଂସଦ "କେନିଆ ନେସନାଲା ଆସେମ୍ବ୍ଲି"କୁ ନିର୍ବାଚିତ ହୋଇଛନ୍ତି ।

## ଉପାଧୀ 
କେନିଆର ଜନସାଧାରଣା ସ୍ୱରୂପଙ୍କୁ କିପ୍ରୁପ(Kiprop arap Chelule) ଉପାଧୀରେ ଭୂଷିତ କରିଛନ୍ତି । କିପ୍ରୁପ(Kiprop)ର ଅର୍ଥ ବର୍ଷା ସମୟରେ ଜନ୍ମିଥିବା ବ୍ୟକ୍ତି । ଚେଲୁଲେ(Chelule) ଅର୍ଥ ବାହାରୁ ଆସି ନିଜର ହୋଇଯାଇଥିବା ବ୍ୟକ୍ତି ।

## ଆଧାର 
ଶ୍ରେଣୀ:୧୯୬୫ ଜନ୍ମ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ସାଇକୋସିସ

**ସାଇକୋସିସ** (ଇଂରାଜୀ ଭାଷାରେ **Psychosis**) ଏକ ମାନସିକ ରୋଗ ଯେଉଁଥିରେ ମନ (mind) ବାସ୍ତବିକତାକୁ ଜାଣିପାରେନି । ନିଉରୋଟ୍ରାନ୍ସମିଟର (neurotransmitter) ଡୋପାମିନର dopamine ଭୂମିକା ମଧ୍ୟ ଥାଇପାରେ ।  ଆକ୍ୟୁଟ ସାଇକୋସିସ ରୋଗ ମାନସିକ ରୋଗ ପରେ ହେଲେ ତାହାକୁ   ପ୍ରାଇମେରୀ ଓ ଶାରୀରିକ ରୋଗ ପରେ ହେଲେ ସେକେଣ୍ଡାରୀ କୁହାଯାଏ । ଅନ୍ୟାନ୍ୟ ସମ୍ଭାବ୍ୟ ରୋଗର ଉପସ୍ଥିତି ଦୂର କରିବା ପରେ ଏହି ରୋଗ ନିର୍ଣ୍ଣୟ କରାଯାଏ । କେନ୍ଦ୍ରୀୟ ସ୍ନାୟୁ ମଣ୍ଡଳ (central nervous system ରୋଗ, ବିଭିନ୍ନ ଟକ୍ସିନ (ଉଦ୍ଭିଦ ବା ପ୍ରାଣୀଜ ବିଷ) ଓ ଅନ୍ୟାନ୍ୟ ସ୍ୱାସ୍ଥ୍ୟ ସମସ୍ୟା ନିମନ୍ତେ ପରୀକ୍ଷା କରିବା ଆବଶ୍ୟକ ହୁଏ ।
 

ଚିକିତ୍ସା ନିମନ୍ତେ ଆଣ୍ଟିସାଇକୋଟିକ (Antipsychotics), କାଉନସେଲିଙ୍ଗ (counselling), ସାମାଜିକ ସୁରକ୍ଷା (social support) ଆବଶ୍ୟକ ହୋଇପାରେ । Outcomes depend on the underlying cause. ଯୁକ୍ତରାଷ୍ଟ୍ର ଆମେରିକାରେ ପ୍ରାୟ ୩% ଲୋକ ଏହି ରୋଗର ଶିକାର ହୁଅନ୍ତି ।
 
## ଆଧାର
## ଅଧିକ ପଢ଼ନ୍ତୁ 
* 
* 
* 

;Personal accounts

*  [Semi-autobiographical]
* 
* 
* 
* 
* 

## External links 
ଶ୍ରେଣୀ:ଚିକିତ୍ସା ବିଜ୍ଞାନ
ଗୁଲଶାନ ଆରା ଅଖତାର

**ଗୁଲଶାନ ଆରା ଅଖତାର** (ଜନ୍ମ: ; ଜନ୍ମସ୍ଥାନ: ଜେସୋର୍ ଜିଲ୍ଲା, ଖୁଲ୍‌ନା, ବଙ୍ଗଳାଦେଶ) ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ, ଯିଏକି ବଙ୍ଗଳାଦେଶୀ କଥାଚିତ୍ର ଏବଂ ଦୂରଦର୍ଶନରେ ଅଭିନୟ କରନ୍ତି । ବଙ୍ଗଳାଦେଶୀ କଥାଚିତ୍ର ଜଗତରେ ସେ ମୁଖ୍ୟତଃ **ଚମ୍ପା** ନାମରେ ପରିଚିତା । ଚମ୍ପା ୧୯୮୧ ମସିହାରେ ଏକ ଦୂରଦର୍ଶନ ନାଟକ ଜରିଆରେ ଅଭିନୟ କରିବା ଆରମ୍ଭ କରିଥିଲେ ଏବଂ ଏହାପରେ ୧୯୮୬ ମସିହାରେ ତାଙ୍କ ଭଉଣୀ ସୁଚନ୍ଦା ପ୍ରଯୋଜିତ କଥାଚିତ୍ର *ତିନ୍ କଣା* ଜରିଆରେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଚମ୍ପାଙ୍କୁ ୫ଥର ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ମିଳିଛି, ଯେଉଁଥିରେ ତିନିଥର ମୁଖ୍ୟ ନାୟିକା ଏବଂ ଦୁଇଥର ସ‌ହ ଅଭିନେତ୍ରୀ ଭାବରେ ପୁରସ୍କାର ମିଳିଛି ।

## ପ୍ରାରମ୍ଭିକ ଜୀବନ
ଚମ୍ପା ୫ ଜାନୁଆରୀ ୧୯୬୫ରେ ବଙ୍ଗଳାଦେଶର ଖୁଲ୍‌ନା ଡିଭିଜନ୍‌ର ଜେସୋର ଜିଲ୍ଲାର ବିଜୟ ନଗରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଏ.ଏସ୍.ଏମ୍. ନିଜାମୁଦ୍ଦୀନ ଅୟୁବ ଏବଂ ମାଆ ବେଗମ ଜହ୍ନା ଆରା । ବବିତା ଓ ସୁଚନ୍ଦା ନାମରେ ତାଙ୍କର ଦୁଇ ଭଉଣୀ ଅଛନ୍ତି ।

## ଅଭିନୟ ଜୀବନ
ଚମ୍ପା ୧୯୮୧ ମସିହାରେ ରଙ୍ଗୀନ ଦୁନିଆରେ କାମ କରିବା ଆରମ୍ଭ କରିଥିଲେ । ସେ ପ୍ରଥମେ ବୁଲଗାରିଆର ଦୂରଦର୍ଶନ ବିଟିଭିର ଏକ ନାଟଖ *ଦୁବ ସତାର*ରେ କାମ କରିଥିଲେ । ଏହାପରେ ସେ ସାହାବଜାଦିର କାଲା ନକାବ, ଆକାଶ ବାରିୟେ ଦାଓ, ଖୋଲା ଦରଜା, ଏକତି ଜାଦୁ ଅନୋ ଏକତି ମେୟେ, ଆପୟୋ, ଏଖନେ ନଗର ଭଳି ଅନେକ ଦୂରଦର୍ଶନ ନାଟକରେ ଅଭିନୟ କରିଥିଲେ ।

ଚମ୍ପା ଦୂରଦର୍ଶନ ନାଟକରେ ଅଭିନୟ କରିବାପରେ କଥାଚିତ୍ର ଜଗତରେ କାମ କରିବାର ସୁଯୋଗ ପାଇଥିଲେ ଏବଂ ୧୯୮୬ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ତିନ୍ କଣା, ଯାହାର ନିର୍ଦ୍ଦେଶନା ଦେଇଥିଲେ ଶିବଲି ସଦିକ ଏବଂ ତାଙ୍କ ଭଉଣୀ ସୁଚନ୍ଦା ଏହି କଥାଚିତ୍ରଟିର ପ୍ରଯୋଜନା କରିଥିଲେ । ଏହି କଥାଚିତ୍ରଟିରେ ସେମାନେ ତିନି ଭଉଣୀଯାକ ସୁଚନ୍ଦା, ବବିତା ଏବଂ ଚମ୍ପା ଏକ ଦୃଶ୍ୟରେ ଏକାଠି ଅଭିନୟ କରିଥିଲେ, ଯେଉଁଠି ଚମ୍ପା ଜନେ ପୋଲିସ ଇନିନ୍‌ପେକ୍ଟର ଭୂମିକାରେ ଅଭିନୟ କରିଥିଲେ । ୧୯୯୦ରୁ ୧୯୯୬ ମସିହା ମଧ୍ୟରେ ଚମ୍ପା ବଙ୍ଗଳାଦେଶର ଲୋକପ୍ରିୟ ନାୟିକା ଥିଲେ ।

## ବ୍ୟକ୍ତିଗତ ଜୀବନ
, Shuchanda, Bobita, Tina and Champa at Cox's Bazar in 2014]]
ଚମ୍ପା ୧୯୮୨ ମସିହାରେ ବିବାହ କରିଥିଲେ । ତାଙ୍କ ବିବାହ ବଙ୍ଗଳାଦେଶର ଜଣେ ବ୍ୟବସାୟୀ ଶହିଦୁଲ ଇସ୍‌ଲାମ ଖାନ୍‌ଙ୍କ ସ‌ହ ହୋଇଥିଲା । ଏହି ଦମ୍ପତିଙ୍କର ଇଶା ନାମରେ ଗୋଟିଏ ଝିଅ ଅଛି । ଚମ୍ପାଙ୍କର ସମ୍ପର୍କୀୟ ଉମାର ଶନି, ମୌସୁମୀ, ରିଆଜ ସମସ୍ତେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରୁଛନ୍ତି ।

## ପୁରସ୍କାର
ଚମ୍ପାଙ୍କୁ ପାଞ୍ଚଥର ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ପୁରସ୍କାର ମିଳିଛି । ପ୍ରଥମେ ୧୯୯୩ ମସିହାରେ *ପଦ୍ମ ନଦୀର ମଝି* ପାଇଁ ତାଙ୍କୁ ଶ୍ରେଷ୍ଠ ଅଭିନେତ୍ରୀ ଭାବରେ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା ଏବଂ ପରେ ୧୯୯୫ରେ *ଉନା ଜୀବନ* ଏବଂ ୨୦୦୦ ମସିହାରେ *ଉତ୍ତରେର ଖେପ* କଥାଚିତ୍ର ପାଇଁ ଆଉ ଦୁଇଥର ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ଏହାପରେ ୨୦୦୫ରେ *ଶାସ୍ତି* ଏବଂ ୨୦୦୮ରେ *ଚନ୍ଦ୍ରଗ୍ରହଣ* କଥାଚିତ୍ର ପାଇଁ ସ‌ହ-ଅଭିନେତ୍ରୀ ଭାବରେ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୬୫ ଜନ୍ମ

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଅନ୍ତର୍ଜାତୀୟ ଗଣତନ୍ତ୍ର ଦିବସ

**ଅନ୍ତର୍ଜାତୀୟ ଗଣତନ୍ତ୍ର ଦିବସ** ପ୍ରତିବର୍ଷ ସେପ୍ଟେମ୍ବର ମାସ ୧୫ ତାରିଖରେ ପାଳିତ ହୁଏ । ଗଣତନ୍ତ୍ରର ମୂଳ ସିଦ୍ଧାନ୍ତ ବଜାୟ ରଖିବା ସହ ଏହି ବିଚାରକୁ ପ୍ରସାର କରାଇବା ଏହାର ଲକ୍ଷ୍ୟ । ବିଶ୍ୱସ୍ତରରେ ଗଣତାନ୍ତ୍ରିକ ମୂଲ୍ୟବୋଧର ଅବକ୍ଷୟ ରୋକିବା ତଥା ପାର୍ଲିଆମେଣ୍ଟର ଏ ସମ୍ପର୍କିତ ଦାୟିତ୍ୱ ସମ୍ପର୍କରେ ଏକ ସଚେତାତା ସୃଷ୍ଟି କରାଇବା ପାଇଁ ଏହି ଅବସରରେ ବିଭିନ୍ନ କାର୍ଯ୍ୟକ୍ରମର ଆୟୋଜନ କରାଯାଇଥାଏ ।

## ଇତିହାସ 
ସେପ୍ତେମ୍ବର ୧୯୯୭ରେ ଆନ୍ତଃ ପାର୍ଲିଆମେଣ୍ଟାରୀ ୟୁନିୟନ (IPU)ଦ୍ୱାରା ଗଣତନ୍ତ୍ରର ମୌଳିକ ସିଦ୍ଧାନ୍ତ ଉପରେ ଏକ ସାର୍ବଭୌମିକ ଘୋଷଣାନାମା ଗୃହୀତ ହେଲା । ପରବର୍ତ୍ତୀ ସମୟରେ ଅର୍ଥାତ ୨୦୦୭ ମସିହାରେ ପ୍ରଥମ ଥର ପାଇଁ ମିଳିତ ଜାତିସଂଘର ସାଧାରଣ ପରିଷଦରେ ସେପ୍ଟେମ୍ବର ମାସର ୧୫ ତାରିଖଟି ସମସ୍ତ ସଭ୍ୟ ରାଷ୍ଟ୍ରଙ୍କଦ୍ୱାରା ଅନ୍ତର୍ଜାତୀୟ ଗଣତନ୍ତ୍ର ଦିବସ ରୂପେ ପାଳନ କରିବା ପାଇଁ ଏକ ସଂକଳ୍ପ ପାରିତ ହେଲା । ଏଥି ସହ ସଦସ୍ୟ ରାଷ୍ଟ୍ରଙ୍କୁ ଗଣତନ୍ତ୍ରର ମୌଳିକ ସିଦ୍ଧାନ୍ତ ବଜାୟ ରଖିବା ଦିଗରେ ବିଶ୍ୱ ସ୍ତରରେ ଏକ ସଚେତନତା ସୃଷ୍ଟି କରିବା ଉଦ୍ଦେଶ୍ୟରେ ବିଭିନ୍ନ କାର୍ଯ୍ୟକ୍ରମ ଜରିଆରେ ଏହି ଦିନଟିକୁ ପାଳନ କରିବାକୁ କୁହାଗଲା ।

## ଆଧାର 
## ବାହାର ଆଧାର 
* International Day of Democracy, 15 September

ଶ୍ରେଣୀ:ସେପ୍ଟେମ୍ବର ମାସର ପାଳିତ ଦିବସ
ଫରିଦା ଅଖତାର

**ଫରିଦା ଅଖତାର** (ଜନ୍ମ: ; ଜନ୍ମସ୍ଥାନ: ଜେସର୍, ଖୁଲ୍‌ନା, ବଙ୍ଗଳାଦେଶ) ଜଣେ ବଙ୍ଗଳାଦେଶୀ ଅଭିନେତ୍ରୀ, ଯିଏକି ବଙ୍ଗଳାଦେଶ କଥାଚିତ୍ର ଜଗତରେ **ବବିତା** ନାମରେ ଜଣା । ସେ ୧୯୬୮ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୧୯୭୨ ମସିହାରେ ସେ ସତ୍ୟଜିତ ରାୟଙ୍କ କଥାଚିତ୍ର *ଦିସ୍ଟାଣ୍ଟ ଥଣ୍ଡର*ରେ ସେ ଲୋକପ୍ରିୟତା ପାଇଥିଲେ, ଯାହାକି ୧୯୪୩ ମସିହାର ଏକ ଉପନ୍ୟାସ ଉପରେ ଆଧାରିତ ଥିଲା । ଏହି କଥାଚିତ୍ର ପାଇଁ ତାଙ୍କୁ ୧୯୭୩ ମସିହାରେ ୨୩ତମ ବର୍ଲିନ୍ ଇଣ୍ଟରନେସ୍‌ନାଲ୍ ଫିଲ୍ମ ଫେଷ୍ଟିଭାଲରେ ଗୋଲ୍ଡେନ୍ ବିଅର୍ ପୁରସ୍କାର ମିଳିଥିଲା । ସେ ୧୯୭୦ ଦଶକରୁ ୧୯୯୦ ଦଶକଯାଏଁ ବଙ୍ଗଳାଦେଶୀ କଥାଚିତ୍ର ଜଗତରେ ସକ୍ରିୟ ଅଭିନେତ୍ରୀ ଥିଲେ ।

## ପ୍ରାରମ୍ଭିକ ଜୀବନ
ବବିତା ୩୦ ଜୁଲାଇ ୧୯୫୩ରେ ବଙ୍ଗଳାଦେଶର ଜେସର୍, ଖୁଲ୍‌ନାଠାରେ ଜନ୍ମଗ୍ରହଣ କରିଥିଲେ । ଜନ୍ମବେଳେ ତାଙ୍କ ନାମ ଥିଲା ଫରିଦା ଅଖତାର ଏବଂ ଡାକନାମ ଥିଲା ପପି ଏବଂ ଅଭିନୟ ଜଗତରେ କାମ କରିବାପରେ ସେ ବବିତା ନାମରେ ପରିଚିତ ହୋଇଥିଲେ । ୨୦୦୪ରେ ବବିତା ଇନ୍‌ଡିପେଣ୍ଡେଣ୍ଟ ଖବରକାଗଜକୁ ଏକ ସାକ୍ଷାତକାର ଦେଇଥିଲେ, ଯେଉଁଥିରେ ସେ ତାଙ୍କର ଏହି ନାମ ପରିବର୍ତ୍ତନ ବିଷୟରେ ଦର୍ଶାଇଥିଲେ । ଅଫଜଲ ଚୌଧୁରୀଙ୍କ ଉପଦେଶ ଅନୁସାରେ ସେ ଅଭିନୟ ଜଗତରେ ତାଙ୍କର ନାମ ବବିତାକୁ ପରିବର୍ତ୍ତନ କରିଥିଲେ । ତାଙ୍କ ନାମ ପରିବର୍ତ୍ତନ ପଛରେ ଅନ୍ୟ ଏକ କଥା ଅଛି କି, ସେ ଏଥେସାମଙ୍କ ଚଳଚ୍ଚିତ୍ର *ପିଚ୍ ଧଳା ପାଥ୍*‌‌ରେ ଅଭିନୟ କରିବାପରେ ତାଙ୍କ ନାମ ବଦଳାଇଥିଲେ ।

## ଅଭିନୟ ଜୀବନ
ବବିତାଙ୍କର ଭିଣେଇ ଜାହିର ରାଇହାନ ତାଙ୍କୁ ଜଲ୍‌ତେ ସୁରଜ କା ନିଚେ ପାଇଁ ବାଛିଥିଲେ, ମାତ୍ର ଏହି କଥାଚିତ୍ରଟି ସମ୍ପୂର୍ଣ୍ଣ ହୋଇପାରିନଥିଲା ଏବଂ ମୁକ୍ତିଲାଭ କରିଥିବା ତାଙ୍କ ପ୍ରଥମ କଥାଚିତ୍ର ଥିଲା *ଶେଷ ପର୍ଯ୍ୟନ୍ତ* । ୨୦୦୫ରେ ଡେଲି ଷ୍ଟାର ସ‌ହ ଅନ୍ୟ ଏକ ସାକ୍ଷାତକାରରେ ସେ କ‌ହିଥିଲେ କି ଜାହିର ରାଇହାନ ତାଙ୍କୁ ପ୍ରକୃତରେ ସଂଘର୍ଷ କଥାଚିତ୍ର ପାଇଁ ବାଛିଥିଲେ ।

ବବିତା ସୁଖେ ଖାକୋ, ଟାକା ଅନା ପାଇ, ଶରୋଲିପି, ମନୁଷେର ମନ୍, ପିଚ୍ ଧଳା ପାଥ୍, ନୟନ ମଣି, ଜନ୍ମ ଥେକେ ଜଳୁଚି ଏବଂ ଅନାରକଲି ଆଦି ପ୍ରସିଦ୍ଧ କଥାଚିତ୍ରରେ ଅଭିନୟ କରିଥିଲେ । ତାଙ୍କ ଅଭିନୟ ଦେଖି ଭାରତୀୟ ଚଳଚ୍ଚିତ୍ର ନିର୍ମାତା ସତ୍ୟଜିତ ରାୟ ତାଙ୍କୁ ୧୯୭୩ ମସିହାରେ ତାଙ୍କ କଥାଚିତ୍ର ଅଶାନି ସଙ୍କେତରେ (ଦିସ୍ଟାଣ୍ଟ ଥଣ୍ଡର) ନାୟିକା ଭାବରେ ନେଇଥିଲେ, ଯାହାକି ୧୯୪୩ର ଏକ ଉପନ୍ୟାସ ଉପରେ ପର୍ଯ୍ୟବସିତ ଥିଲା । ଏହି କଥାଚିତ୍ରଟିରେ ବବିତା ଜଣେ ଗାଁ ଡାକ୍ତରଙ୍କର ପତ୍ନୀ ଭୂମିକାରେ ସୌମିତ୍ର ଚାଟାର୍ଜୀଙ୍କ ସ‌ହ ଅଭିନୟ କରିଥିଲେ ।

ବବିତା ଅନେକ ଯୁକ୍ତ ଚଳଚ୍ଚିତ୍ର ଜଗତରେ ଅଭିନୟ କରିଥିଲେ । ସେ ୧୯୮୩ରେ ହିନ୍ଦୀ ଏବଂ ବଙ୍ଗଳାଦେଶ କଥାଚିତ୍ର ଜଗତର ମିଶ୍ରିତ କଥାଚିତ୍ର ଦୂର୍ ଦେଶରେ ଅଭିନୟ କରିଥିଲେ । ଏହି କଥାଚିତ୍ରଟିରେ ନଦୀମ୍ ବେଗ୍ ଅଭିନୟ କରିଥିଲେ । ଏହପରେ ୧୯୮୫ରେ ସେ ମିସ୍ ଲଙ୍କା ନାମକ ଏକ କଥାଚିତ୍ରରେ ଅଭିନୟ କରିଥିଲେ, ଯାହାକି ପାକିସ୍ତାନ କଥାଚିତ୍ର ଜଗତ ସ‌ହ ମିଶି କରାଯାଇଥିଲା । 

ବବିତା କିଛି କଥାଚିତ୍ରର ପ୍ରଯୋଜନା କରିଥିଲେ । ୨୦୦୨ ମସିହାରେ ବବିତାଙ୍କୁ ହାସନ ରାଜା ନାମକ ଚଳଚ୍ଚିତ୍ର ପାଇଁ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ସ‌ହ-ଅଭିନେତ୍ରୀ ପୁରସ୍କାର ମିଳିଥିଲା ।

## ବ୍ୟକ୍ତିଗତ ଜୀବନ
ବବିତା ଇଫ୍‌ତେଖାର୍‌ଙ୍କୁ ବିବାହ କରିଥିଲେ । ବବିତାଙ୍କର ପୁଅ ତିନିବର୍ଷର ହୋଇଥିବାବେଳେ ତାଙ୍କ ପତିଙ୍କର ମୃତ୍ୟ ହୋଇଥିଲା । ତାଙ୍କ ଭଉଣୀ ସୁଚନ୍ଦା ଏବଂ ଚମ୍ପା ମଧ୍ୟ ଅଭିନେତ୍ରୀ ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶି ଜିନପିଙ୍ଗ

**ଶି ଜିନପିଙ୍ଗ** (; ; ଜନ୍ମ ୧୫ ଜୁନ ୧୯୫୩) ହେଉଛନ୍ତି କମ୍ୟୁନିଷ୍ଟ ପାର୍ଟି ଅଫ ଚାଇନାର ସାଧାରଣ ସଚିବ, ସେଣ୍ଟ୍ରାଲ ମିଲିଟାରୀ କମିଶନର ଅଧ୍ୟକ୍ଷ ତଥା ଚୀନ ଦେଶର ରାଷ୍ଟ୍ରପତି । 

ଦ୍ୱିତୀୟ ବିଶ୍ୱଯୁଦ୍ଧ ପରେ ଜନ୍ମଗ୍ରହଣ କରିଥିବା ସାଧାରଣ ସଚିବ ହିସାବରେ ଶି ହେଉଛନ୍ତି ଚୀନରେ ପ୍ରଥମ ।  ସାଂସ୍କୃତିକ ସଂଗ୍ରାମ ପରେ ସେ ନିଜ ପିତାଙ୍କ ସହ ଏକ ଗ୍ରାମ ଯାନଚୁଁଆନ କାଉଣ୍ଟିରେ ରହୁଥିଲେ । ସିଂହୱା ବିଶ୍ୱବିଦ୍ୟାଳୟରେ ପଢ଼ି ସାରିବା ପରେ ସେ ଚୀନର ଉପକୂଳୀୟ ରାଜ୍ୟଗୁଡ଼ିକରେ ରାଜନୈତିକ ଭାବେ କ୍ଷମତା ବଢାଇବାରେ ଲାଗିଲେ । ଶି ୧୯୯୯ରୁ ୨୦୦୨ ମସିହା ପର୍ଯ୍ୟନ୍ତ ଫ୍ୟୁଜିଆନ ରାଜ୍ୟର ରାଜ୍ୟପାଳ ଥିଲେ । ୨୦୦୨ରୁ ୨୦୦୭ ପର୍ଯ୍ୟନ୍ତ ଶି ଜଜିଆଙ୍ଗ ରାଜ୍ୟର ଦଳ ସଚିବ ଭାବେ କାର୍ଯ୍ୟ କଲେ । ୨୦୦୭ରେ କିଛି ସମୟ ପାଇଁ ସେ ସାଂଘାଇ ରାଜ୍ୟର ଦଳୀୟ ସଚିବ ହୋଇ ଯାଇଥିଲେ । ସେହି ବର୍ଷ ୨୦୦୭ରେ ସେ ମୁଖ୍ୟ ସଚିବ ଭାବେ, ତତ୍କାଳୀନ ରାଷ୍ଟ୍ରପତି ହୁ ଜିନ୍ତାଓ ଙ୍କର ଉତ୍ତରାଧିକାରୀ ଭାବେ ପାଞ୍ଚ ବର୍ଷ କାଳ ରହିଥିଲେ । ୨୦୦୮ରୁ ୨୦୧୩ ପର୍ଯ୍ୟନ୍ତ ସେ ଉପ-ରାଷ୍ଟ୍ରପତି ଭାବେ କାର୍ଯ୍ୟ କରିଥିଲେ । ୨୦୧୦ରୁ ୨୦୧୨ ପର୍ଯ୍ୟନ୍ତ ସେ ସେଣ୍ଟ୍ରାଲ ମିଲିଟାରୀ କମିଶନର ଉପାଧ୍ୟାକ୍ଷ ଥିଲେ ।

ରାଷ୍ଟ୍ରପତି ଭାବେ କାର୍ଯ୍ୟଭାର ସମ୍ଭାଳିବା ଦିନଠୁ ଶି ଦଳରେ ଶୃଙ୍ଖଳା ଏବଂ ଦୁର୍ନୀତି ରୋକିବାକୁ ଅନେକ ଦୂରଦର୍ଶୀ ପଦକ୍ଷେପ ନେଇଥିଲେ । ସେ ନିଜକୁ ଜଣେ ଚୀନ ରାଷ୍ଟ୍ରବାଦୀ ବୋଲି ଘୋଷଣା କରି ସାଧାରଣ ସମାଜରେ ଇଣ୍ଟରନେଟ ଉପରେ ଏହୁ ବାଛନ୍ଦ ଲାଗୁ କରିଥିଲେ । 'ଚାଇନିଜ ଡ୍ରିମ' ନାମକ ଏକ ସ୍ଲୋଗାନ ଦେଇ ସେ ଚୀନର ଅର୍ଥନୀତି ସୁଧାରିବାକୁ ଚେଷ୍ଟା କରିଥିଲେ ।  ଚୀନର ମୁକ୍ତ ବାଣିଜ୍ୟ, ଗ୍ଳୋବାଲାଇଜେସନ, ଚୀନ-ଜାପାନ ସମ୍ପର୍କ, ଦକ୍ଷିଣ ଚୀନ ସମୁଦ୍ରରେ ଚୀନର ଆଧିପତ୍ୟ ଆଦିରେ ତାଙ୍କର ଭୂମିକା ଗୁରୁତ୍ୱପୂର୍ଣ୍ଣ ଅଟେ । 'ୱାନ ବେଲ୍ଟ ୱାନ ରୋଡ'ଦ୍ୱାରା ସେ ୟୁରୋପ ଏବଂ ଏସିଆରେ ଚୀନର ଆଧିପତ୍ୟ ମଧ୍ୟ ବିସ୍ତାର କରିଚାଲିଛନ୍ତି ।   ସେ ନୂତନ ଭାବେ ଗଠିତ ନ୍ୟାସନାଲ ସିକ୍ୟୋରିଟି କମିଶନ ତଥା ଅର୍ଥନୈତିକ ଏବଂ ସାମାଜିକ ପରିବର୍ତ୍ତନ ପାଇଁ ଗଠିତ କମିଟିରେ ନିଜକୁ ଅଧ୍ୟକ୍ଷ କରିଛନ୍ତି । ଏହା ଛଡ଼ା ସାମରିକ ଉନ୍ନତିକରଣ, ଇଣ୍ଟରନେଟ ମଧ୍ୟ ସେ ମୁଖ୍ୟ ନିଷ୍ପତି ନିଅନ୍ତି । ନିଜର ରାଷ୍ଟ୍ରପତି କାଳରେ ସେ ରାଷ୍ଟ୍ରପତିମାନଙ୍କର କ୍ଷମତାରେ ରହିବାର ଆଗରୁ ଥିବା ସୀମିତ ସମୟସୀମାକୁ ରଦ୍ଧ କରିଛନ୍ତି ।  ୨୦୧୮ ମସିହାରେ ଫୋର୍ବସ ପତ୍ରିକା ତାଙ୍କୁ ବିଶ୍ୱର ସର୍ବ ପ୍ରସିଦ୍ଧ ଶକ୍ତିଶାଳୀ ନେତା ଭାବେ ପ୍ରକାଶ କରିଛି । ଆଗରୁ ରୁଷିଆର ରାଷ୍ଟ୍ରପତି ଭ୍ଲାଦିମିର ପୁଟିନ ଏହି ପଦବୀରେ ଲଗାତାର ପାଞ୍ଚ ବର୍ଷ ରହିଆସୁଥିଲେ ।

## ପ୍ରାରମ୍ଭିକ ଜୀବନ ଏବଂ ପାଠପଢ଼ା 
ଶି ଜିନପିଙ୍ଗ ୧୯୫୩ ମସିହାରେ ଚୀନର ରାଜଧାନୀ ବେଜିଂରେ ଜନ୍ମଗ୍ରହଣ କରିଥିଲେ ।  ସେ ହେଉଛନ୍ତି ଶି ଯୋଙ୍ଗୁଶୁଁ ଏବଂ କି ଶିନ ଙ୍କର ଦ୍ୱିତୀୟ ସନ୍ତାନ ।

## ସମ୍ମାନ 
; ବୈଦେଶିକ ସମ୍ମାନ 

* : The Golden Olympic order (19 November 2013)
*  : Grand Cordon of the Order of Leopold (30 March 2014)
*  : Grand Cordon of the Order of the Liberator (20 July 2014)
*  : Order of José Martí (22 July 2014)
*  : Nishan-e-Pakistan (21 April 2015)
*  : Order of Abdulaziz al Saud (19 January 2016)
* : Grand Collar of the Order of the Republic of Serbia (18 June 2016)
*  :  Order for Promotion of Peace and Friendship (29 Sep 2016)
*  : Grand Collar of the Star of Palestine (18 June 2017)
*  : Knight of the Order of Saint Andrew (3 July 2017)
*  : Order of Zayed (20 July 2018)

; ସହର ହିସାବରେ ସମ୍ମାନ 

*  Muscatine, Iowa, U.S. (26 April 1985)
*  Muscatine, Iowa, U.S. (14 February 2012)
*  (3 June 2013)
* , Mexico (5 June 2013)
* , Argentina (19 July 2014)

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:Webarchive template wayback links

ଶ୍ରେଣୀ:ଚୀନ
ପେରିଓଡୋଣ୍ଟାଲ ଡିଜିଜ

**ପେରିଓଡୋଣ୍ଟାଲ ଡିଜିଜ** (ଇଂରାଜୀ ଭାଷାରେ **Periodontal disease**, ଅନ୍ୟ ଏକ ନାମ **ମାଢ଼ି ରୋଗ**/**gum disease**) ଏକ ସଂକ୍ରମଣ ଶ୍ରେଣୀ ଯାହା ଦାନ୍ତ ଚତୁର୍ପାର୍ଶ୍ୱରେ ଥିବା ତନ୍ତୁମାନଙ୍କୁ (tissues surrounding the teeth) ସଂକ୍ରମିତ କରେ । ଆରମ୍ଭ ସମୟରେ ଏହାକୁ ଜିଞ୍ଜିଭାଇଟିସ (gingivitis) କୁହାଯାଏ ଯେଉଁଥିରେ ମାଢ଼ି ଫୁଲି ଲାଲ ଦେଖାଯାଏ ଓ ରକ୍ତସ୍ରାବ ହୁଏ ।  ପୃଥିବୀରେ ସନ ୨୦୧୫ରେ ପ୍ରାୟ ୫୩୮ ନିୟୁତ ଲୋକ ଆକ୍ରାନ୍ତ ହୋଇଥିଲେ । ଯୁକ୍ତରାଷ୍ଟ୍ର ଆମେରିକାରେ ୩୦ ବର୍ଷ ବୟସ ଉପରେ ପ୍ରାୟ ଅଧା ଲୋକ ଆକ୍ରାନ୍ତ ହୁଅନ୍ତି ଓ ୬୫ ବର୍ଷ ବୟସ ଉପରେ ପ୍ରାୟ ୭୦% ଆକ୍ରାନ୍ତ ହୋଇଥାଆନ୍ତି ।  ପୁରୁଷମାନେ ମହିଳାଙ୍କ ଅପେକ୍ଷା ଅଧିକ ଆକ୍ରାନ୍ତ ହୁଅନ୍ତି ।
 
## ଆଧାର 
## ବାହ୍ୟ ଲିଙ୍କ 
* Canadian Academy of Periodontology — What is periodontitis? 
* Periodontal disease in dogs and cats  — Blue Cross Animal Hospital's write up on periodontal disease.

ଶ୍ରେଣୀ:ଚିକିତ୍ସା ବିଜ୍ଞାନ
ଗୌର ହରି ଦାସ

**ଗୌର ହରି ଦାସ** ଜଣେ ଓଡ଼ିଆ ସ୍ୱାଧୀନତା ସଂଗ୍ରମୀ । ସେ ଏବେ ମୁମ୍ବାଇରେ ରହୁଛନ୍ତି ଏବଂ ଜାତୀୟ ଦୁର୍ନୀତି ନିବାକରଣ ଏବଂ ଅପରାଧ ନିୟନ୍ତ୍ରଣ ପରିଷଦର (GNACCPC-National Anti Corruption and Crime Preventive Council) ମହାସଚିବ ଭାବେ କାମ କରୁଛନ୍ତି  ତାଙ୍କର ସ୍ୱାଧୀନତା ସଂଗ୍ରାମୀ ପ୍ରମାଣପତ୍ର ମିଳିବାରେ ହୋଇଥିବା  ଅସୁବିଧା ପାଇଁ ସେ ଚର୍ଚ୍ଚାକୁ ଅସିଥିଲେ ।
## ଜୀବନୀ 
ସେ ମାତ୍ର ୧୫ ବର୍ଷ ବୟସରେ ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ । ସେ ମହାତ୍ମା ଗାନ୍ଧୀଙ୍କ ବାନର ସେନାର ଅଂଶ ଥିଲେ ଓ ନିଜ ଦୃଢ଼ ଇଛାଶକ୍ତି ପାଇଁ ଗାନ୍ଧୀଙ୍କଦ୍ୱାରା ପ୍ରଶଂସିତ ହୋଇଥିଲେ ।

## ବିବାଦ ଓ ସଙ୍ଘର୍ଷ
ସେ ସ୍ୱାଧୀନତା ସଂଗ୍ରାମରେ ସକ୍ରିୟ ଭାବେ ଯୋଗ ଦେଇଥିଲେ ମଧ୍ୟ ଦେଶ ସ୍ୱାଧୀନତା ପାଇବାର ତିନି ଦଶନ୍ଧି ପର୍ଯ୍ୟନ୍ତ ତାଙ୍କୁ ସ୍ୱାଧୀନତା ସଂଗ୍ରାମୀର ପ୍ରମାଣପତ୍ର ମିଳିନଥିଲା । ଏଥିପାଇଁ ତାଙ୍କୁ ବାରମ୍ବାର ଜିଲ୍ଲାପାଳ କାର୍ଯ୍ୟାଳୟ ତଥା ମନ୍ତ୍ରାଳୟ ଯିବାକୁ ପଡିଥିଲା । ଯେତେବେଳେ ମହାରାଷ୍ଟ୍ର ସରକାର ନିୟମ କଲେ ଯେ ସ୍ୱାଧୀନତା ସଂଗ୍ରାମୀମାନେ ଅନ୍ୟ ରାଜ୍ୟରୁ ସାହାଯ୍ୟ ନେଇ ପାରିବେ ନାହି ସେତେବେଳେ ତାଙ୍କୁ ପ୍ରମାଣ କରିବାକୁ ପଡିଥିଲା ଯେ ସେ ଓଡ଼ିଶା ସରକାରଙ୍କଠାରୁ କିଛି ସାହାଯ୍ୟ ନେଉ ନାହାନ୍ତି ଏବଂ ଅତି କମରେ ଗୋଟେ ମାସ ଜେଲରେ କଟାଇଛନ୍ତି । ୧୯୭୬ରେ ସେ ପ୍ରମାଣ ପତ୍ର ପାଇବା ପାଇଁ ସରକାରଙ୍କୁ ଚିଠି ମାଧ୍ୟମରେ ଅନୁରୋଧ କରିଥିଲେ । ଦୀର୍ଘ ୨୦ ବର୍ଷ ପରେ ସେ ୨୦୦୬ରେ ନିଜ ସ୍ୱାଧୀନତା ସଂଗ୍ରାମୀ ପ୍ରମାଣପତ୍ର ପାଇଥିଲେ ।

## ସିନେମା
ତାଙ୍କ ଜୀବନୀକୁ ନେଇ ୨୦୧୮ରେ ଏକ ସିନେମା ତିଆରି କରାଯାଇଥିଲା । ଏହି ଚଳଚ୍ଚିତ୍ରର ନାମ ଗୌରହରି ଦାସ୍ତାଁ । ଏହି ସିନେମାଟି ଫ୍ରାନ୍ସରେ ଅନୁଷ୍ଠିତ 'ଏକ୍ସଟ୍ରାଭଗାଣ୍ଟ ଇଣ୍ଡିଆ!' କାର୍ଯ୍ୟକ୍ରମରେ ପ୍ରଶଂସିତ ହେଇଥିଲା ଏବଂ ଏହାର ଅଭିନେତା ବିନୟ ପାଠକ ଶ୍ରେଷ୍ଠ ଅଭିନେତା ପୁରସ୍କାର ପାଇଥିଲେ ।
 ଏହି ସିନେମାଟିକୁ ବେଶୀ ସଫଳତା ନମିଳିବାରୁ ଦର୍ଶକମାନଙ୍କୁ ସେ ସମାଲୋଚନା କରିଥିଲେ ଯେ, ଭାରତୀୟ ଦର୍ଶକମାନଙ୍କୁ ମସଲା ଥିବା ସିନେମା ଦେଖିବାକୁ ପସନ୍ଦ । 

## ଆଧାର
## ବାହାର ଲିଙ୍କ
* 
* ୟୁଟୁବରେ ଗୌର ହରି ଦାସଙ୍କ ସାକ୍ଷାତକାର

ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୯୩୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସୁମିତା ଦେବୀ

**ନିଲୁଫର ବେଗମ** (୨ ଫେବୃଆରୀ ୧୯୩୬ - ୬ ଜାନୁଆରୀ ୨୦୦୪) ଜଣେ ବଙ୍ଗଳାଦେଶୀ କଥାଚିତ୍ର ଅଭିନେତ୍ରୀ ଥିଲେ । ଜନ୍ମବେଳେ ତାଙ୍କର ନାମ ଥିଲା **ହେନା ଭଟ୍ଟାଚାର୍ଯ୍ୟ** ଏବଂ ପରେ ଅଭିନୟ ଜଗତରେ **ସୁମିତା ଦେବୀ** ନାମରେ ପରିଚିତ ହୋଇଥିଲେ । ତାଙ୍କର ୪୫ ବର୍ଷର ଅଭିନୟ ଜୀବନ ଭିତରେ ସେ ପାଖାପାଖି ୨୦୦ ଚଳଚ୍ଚିତ୍ର ଏବଂ ୧୫୦ଟି ରେଡ଼ିଓ ଓ ଟିଭି ନାଟକରେ କାମ କରିଥିଲେ । ଜଣେ ପ୍ରଯୋଜିକା ଭାବରେ ସେ ୫ଟି ଚଳଚ୍ଚିତ୍ର ନିର୍ମାଣ କରିଥିଲେ । ସେ ଆକାଶ ଆର୍ ମାଟି କଥାଚିତ୍ର ଜରିଆରେ ପୂର୍ବ ପାକିସ୍ତାନ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେତେବେଳେ ସେ ପଶ୍ଚିମ ପାକିସ୍ତାନରେ ପ୍ରଯୋଜିତ ଚଳଚ୍ଚିତ୍ରରେ ପୂର୍ବ ପାକିସ୍ତାନରୁ ଅଭିନୟ କରିଥିବା ପ୍ରଥମ ଅଭିନେତ୍ରୀ ଥିଲେ । ଏହି କଥାଚିତ୍ରଟି ଥିଲା *ଧୂପଛାୟା* ।

୧୯୬୭ ମସିହାରେ ସୁମିତା ଦେବୀ ନିଜେ ଚଳଚ୍ଚିତ୍ର ପ୍ରଯୋଜନା ଆରମ୍ଭ କରିଥିଲେ । ସେ ସମୁଦାୟ ୫ଟି ଚଳଚ୍ଚିତ୍ରର ପ୍ରଯୋଜନା କରିଥିଲେ । ତାଙ୍କ ପ୍ରଯୋଜିତ ଚଳଚ୍ଚିତ୍ରଗୁଡ଼ିକ ହେଲା, ୧୯୬୭ର ଆଗୁନ ନିୟେ ଖେଲା, ୧୯୬୮ର ମମେର ଆଲୋ, ୧୯୬୯ରେ ମାୟାର ସଂସାର, ୧୯୭୦ରେ ଆଦର୍ଶ ଛାପାଖାନା ଓ ନୂତନ ପ୍ରଭାବ ।

## ବ୍ୟକ୍ତିଗତ ଜୀବନ ଏବଂ ମୃତ୍ୟୁ
ସୁମିତା ଦେବୀ ପ୍ରଥମ ଅମୂଲ୍ୟ ଲାହିରୀଙ୍କୁ ବିବାହ କରିଥିଲେ, କିନ୍ତୁ ତାଙ୍କର ଏହି ବିବାହ ମାତ୍ର ଅଳ୍ପଦିନ ତିଷ୍ଠି ରହିଥିଲା । ତାଙ୍କର ଆଉ ଏକ ପୁଅ ଓ ଝିଅ ଅଛନ୍ତି । 

୬ ଜାନୁଆରୀ ୨୦୦୪ରେ ସୁମିତା ଦେବୀଙ୍କର ମୃତ୍ୟ ହୋଇଥିଲା । ମସ୍ତିଷ୍କରୁ ରକ୍ତସ୍ରାବ ହେବା କାରଣରୁ ସେ ବଙ୍ଗଳାଦେଶର ଢାକାସ୍ଥିତ ବାଂଲାଦେଶ ମେଡିକାଲ ହସ୍ପିଟାଲଠାରେ ମୃତ୍ୟୁବରଣ କରିଥିଲେ । ସେ ହସ୍ପାତାଳରେ ଭର୍ତ୍ତି ହେବା ଆଗରୁ ତାଙ୍କର ବୃକକ ଏବଂ ଯକୃତ କାମ କରିବା ବନ୍ଦ କରିଦେଇଥିଲା । ତାଙ୍କର ଚିକିତ୍ସା ଆରମ୍ଭ ହେବାବେଳକୁ ସେ କୋମାରେ ଥିଲେ ।]]
୧୯୬୨ ମସିହାରେ ସୁମିତାଙ୍କୁ ଅଲ୍ ପାକିସ୍ତାନ କ୍ରିଟିକ୍ ପୁରସ୍କାର ମିଳିଥିଲା । ଏହାପରେ ୧୯୬୪ରେ ନିଗାର ଫିଲ୍ମ ଆୱାର୍ଡ଼ରେ ଶ୍ରେଷ୍ଠ ସହ-ଅଭିନେତ୍ରୀ ପୁରସ୍କାର ମିଳିଥିଲା । ପରବର୍ତ୍ତୀ ସମୟରେ ସେ ବଙ୍ଗଳାଦେଶ ଫିଲ୍ମ ଜର୍ଣ୍ଣାଲିଷ୍ଟ ଆୱାର୍ଡ଼ ଓ ଟେଲିଭିଜନ ରିପୋର୍ଟରସ୍ ଆସୋସିଏସନ୍ ଅଫ ବଙ୍ଗଳାଦେଶ ଆୱାର୍ଡ଼ ପାଇଥିଲେ । ୨୦୦୨ ମସିହାରେ ତାଙ୍କୁ ଅଗରତାଲା ମୁ୍କ୍ତିଯୋଦ୍ଧା ଆୱାର୍ଡ଼ ଓ ଜନକାନ୍ଥ ଗୁଣିଜନ ଆଣ୍ଡ ପ୍ରତିଭା ସମ୍ମାନ ପୁରସ୍କାର ପାଇଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଜୋଲପିଡେମ

**ଜୋଲପିଡେମ** (ଇଂରାଜୀ ଭାଷାରେ **Zolpidem**, ଏକ ବ୍ୟବସାୟୀକ ନାମ **ଆମ୍ବିଏନ**/ **Ambien**) ଏକ ଔଷଧର ନାମ ଯାହା ଅନିଦ୍ରା (sleeping problems)  ସମସ୍ୟାର ଉପଶମ ନିମନ୍ତେ ଦିଆଯାଏ । ମାର୍ଗଦର୍ଶକ ସୁପାରିସ ଅନୁସାରେ ପରାମର୍ଶ (counseling|) ଓ ବ୍ୟବ‌ହାରିକ ପରିବର୍ତ୍ତନ ସାହାଯ୍ୟ ନେବାପରେ ଫଳପ୍ରଦ ନହେଲେ ଏହି ଔଷଧ ଦିଆଯାଏ ।  ନିଦ୍ରା ଆରମ୍ଭ ହେବା ସମୟ (sleep onset) ଏହାଦ୍ୱାରା କମିଯାଏ ଓ ଅଧିକ ମାତ୍ରା ଦେଲେ ଅଧିକ ସମୟ ନିଦ ହୁଏ । ସନ ୨୦୧୩ରେ  ଔଷଧ ଯୋଗୁ ପରବର୍ତ୍ତୀ ସକାଳ ଅସୁବିଧା ହେଉଥିବା ଲକ୍ଷ କରି ଏହାର ମାତ୍ରା କମ କରିଦିଆଯାଇଥିଲା । ଜୋଲପିଡେମ ପ୍ରତିକ୍ରିୟାକୁ ଫ୍ଲୁମାଜେନି (flumazenil) ଓଲଟେଇ ଦେଉଥିଲେ ମଧ୍ୟ ସାଧାରଣତଃ ସ‌ହାୟକ ଯତ୍ନରେ (supportive care) ଉପଶମ ହୋଇଯାଏ ।

ଇମିଡାଜୋପାଇରିଡିନ (imidazopyridine) ଶ୍ରେଣୀର ଏହି ଜୋଲପିଡେମ ଓଷଧ ନନବେଞ୍ଜୋଡାଏଜେପିନ (nonbenzodiazepine) ଓ ହିପନୋଟିକ (hypnotic) ସମ୍ପର୍କୀୟ ଅଟେ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୭ରେ ଏହାର ମାସିକ ମୂଲ୍ୟ ପ୍ରାୟ ୮ ଆମେରିକୀୟ ଡଲାର ଓ ନିୟନ୍ତ୍ରିତ ନିର୍ଗମନ ଔଷଧର ମୂଲ୍ୟ ୬୬ ଆମେରିକୀୟ ଡଲାର । 
 
## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଔଷଧ